Sportske vesti rezultati tabele komentari - Sport IN - Peta pobeda Srbije\nNaslovna Odbojka Vesti iz OSS Peta pobeda Srbije\nŽenska juniorska reprezentacija Srbije poražena je u 2. kolu C grupe na XIX SP 2017. u Meksiku.\nBrazil je prošle noći po našem vremenu, u Boki del Rio, pobedio Srbiju sa 3:1, po setovima 25:13, 25:21, 23:25 i 25:22, posle 111 minuta igre. Utakmicu u Areni Verakrus posmatralo je 1150 gledalaca, sudili su Abed Kelfun iz Alžira i Sabina Vite iz Nemačke. Juniorke Srbije će za plasman u četvrtfinalne grupe morati da savladaju SAD u poslednjem meču u grupi. Poražene su izabranice Marijane Boričić od Brazila, u meču u kome Srbiju nije najbolje služio prijem i napada. Sve to je rival znalački koristio i na kraju drugom pobedom u Boki del Rio obezbedio plasman u četvrtfinalne grupe.\nMaja Radović i Tatjana Gemović u ženskoj, i Jovan Vukmirović i Nikola Vujović u muškoj konkurenciji, zuzaeli su treća mesta u G grupi kvalifikacija II Kontinentalnog kupa CEV 2017-2018 u beach – volley u kadetskoj konkurenciji, u Šiofoku. Na turniru koji je kvalifikacioni za Olimpijske igre mladih koje će se odigrati 2018. u Buenos Airesu u Argentini, obe srpske kadetske ekipe zaustavljene se na korak od finala. U konkurenciji kadetkinja, u razigravanju za plasman u finale, poljski par Jundzil/Gjerčinska pobedio je Maju Radović i Tatjanu Gemović sa 2:0, po setovima 21:14 i 21:13, posle 31 minuta igre. U konkurenciji kadeta, mađarski par Hajoš/Streli je u razigravanju za plasman u finale pobedio Jovana Vukmirovića i Nikolu Vujovića sa 2:0, po setovima 21:19 i 21:19, posle 34 minuta igre. Plasman u finalnu fazu izborile su kadetkinje Holandije i Poljske i kadeti Holandije i Mađarske.\nŽenska seniorska reprezantacija Srbije zabeležila je petu pobedu u XXV Gran Priju 2017. Srbija je jutros, u poslednjem, 3. kolu D grupe II vikenda I divizije u Sendaiju, savladala Tajland sa 3:1, po setovima 25:17, 23:25, 25:16 i 25:19, posle 96 minuta igre.Utakmicu u Kamei Areni posmatralo je 1850 gledalaca, a sudili su Jo He Kang iz Koreje i Mario Bernaola iz Španije. Srbija je tirujumfovala na turniru u Sendaiju, pošto je savladala Tajland. Izabranice Zorana Terzića su odlično počele meč, a zatim dozvolile borbenim i upornim Tajlanđakama da izjednače. Ipak, u trećem i četvrtom setu Srbija je potvrdila da je kvalitetnija ekipa, pa će u Hong Kong otputovati sa prvog mesta ukupne tabele Gran Prija. Srbija je povela na početku meča sa 3:1, pa 5:2, 8:5 i 10:6. Kako je set odmicao, tako je Srbija povećavala prednost: 13:8, pa 18:11. Smanjio je Tajland na 20:15, a Srbija povećala na 23:15, da bi prvi set rešila u svoju korist sa 25:17. Tajland je u drugom setu poveo sa 4:0, ali je Srbija izjednačila na 7:7, pa povela sa 9:8. U nastavku je bilo 14:11 za Srbiju, ali tada dolazi do pada u igri, što je Tajland iskoristio i poveo sa 18:15, pa 22:16. Smanjila je Srbija na 22:19, pa posle 23:19 na 23:21. Vodio je Tajland sa 24:21, a set je dobio sa 25:23 i izjedančio na 1:1 u setovima. Početak trećeg seta obeležila je izjednačena igra, da bi Srbija povela sa 8:6, a Tajland izjednačio na 10:10. Posle 11:11 Srbija je, na servis Bojane Živković (4 asa), serijom 9:0 stigla do 20:11, a drugi set je završila sa 25:16 i povela sa 2:1 u setovima. Četvrti set je počeo vođstvom Srbije od 3:1, pa 6:2 i 8:3. Vodila je Srbija sa 11:6, a Tajland smanjo na 11:9. Odgovorila je Srbija sa dva uzastopna poena za 13:9, a u završnici je bilo 18:15, pa 21:16. Srbija je četvrti set dobila sa 25:19, a meč sa 3:1 za petu pobedu u Gran Priju 2017.


RINGERAJA - Televizija LeskovacTelevizija Leskovac\n« PODELJENA SVA SREDSTVA ZA SOCIJALNU ZASTITU\nHUMANOST GIMNAZIJALACA NA DELU »\nLESKOVAC – Uruženje roditelja „ Ringeraja „ Leskovac u saradnji sa Surduličkim kulturnim centrom, u Centru za stručno usavršavanje, izložbom, igraonicama i edukativnom čitaonicom eksponata iz Kulturnog centa Surdulica, počeo je danas obeležavanje Međunarodnog dana deteta.\nOva aktivnost realizuje se u sklopu socio- obrazovnog i kulturnog razvoja Leskovca i Sudrulice. Izložba Udruženja roditelja „ Ringeraja „ ima za cilj da podstakne maštu, razvoj i pomogne deci u socio – kulturnom razvoju , rečeno je ovom prilikom.\nInače, Međunarodni Dan deteta obeležava se 20. novembra. Dečja prava utvrđena su Konvencijom op ravima deteta usvojenim od strane Generalne skupštine Ujedinjenih nacija . Osnovniprincipi Konvencije su pravo na život, opstanak i razvoj, najbolji intersi deteta , pravo na participaciji i pravo na nediskriminaciju.


"Zaprepašćeni što je ispolitizovano, doživeli kao napad na Telekom"\nKupovina Kopernikus tehnolodžija bila je strateška odluka Telekoma Srbije, budući da je reč o drugom srpskom kablovskom operatoru po veličini.\nTo je za RTS kazao direktor Telekoma Srbija Predrag Ćulibrk i naveo da su optužbe na račun Telekoma iskonstruisale konkurentske kompanije. On je naveo da je Telekom Srbija kupio Kopernikus od poljskog investicionog fonda Abris i da je reč o drugom operatoru po veličini na tržištu Srbije.\nOdgovarajući na tvrdnje Ratela da Kopernikus ima 51.000 korisnika, a ne četiri puta više kao što navodi Telekom, Ćulibrk kaže da je reč o zastarelim podacima. „Dobili smo više od 200.000 korisnika – 145.000 korisnika televizije i 60.000 korisnika interneta, a Ratel ima zastarele podatke“, tvrdi direktor Telekoma.\nKopernikus ima servise u više od 60 gradova u Srbiji na sopstvenoj infrastrukturi i gotovo da dostiže 300.000 domaćinstava, naveo je Ćulibrk.\nPrema njegovim rečima, navodi koji su se proteklih dana pojavili u medijima bili pokušaj da se Telekom zaustavi u realizaciji svojih ciljeva. „Zaprepašćeni smo što je ovo pitanje ispolitizovano, to smo doživeli kao ničim izazvan snhronizovani napad na Telekom“, dodao je Ćulibrk.\nĆulibrk je uveren da je jasno čiji bi to interes bio – „onih igrača kojima razvoj Telekoma ne odgovora“. „SBB ima 55 odsto udela na tržištu, imajući u vidu da suvlasnik te kompanije Dragan Šolak pravio jaku kompaniju, dok je Telekom stagnirao sve ove godine“, kaže Ćulibrk.\nGovoreći o ceni Kopernikusa od 195 miliona evra, Ćulibrk kaže da kablovski operatori nisu na tržištu od juče.\n„Agresivni razvoj operatora krenuo je još od 2000. godine, a svoju infrastrukturu su gradili često na javnim resursima Telekoma, Elektroprivrede Srbije, javnih komunalnih preduzeća“, objašnjava Ćulibrk i dodaje da su od toga nastale imperije.\nNa pitanje o prodaji Telekoma, Ćulibrk je napomenuo da to sada nije tema.\nPrema njegovim rečima, zadatak menadžmenta je da očuva i uveća vrednost kompanije.\nKada je pokušana privatizacija 2015. godine, bilo je mnogo zainteresovanih kupaca koji su ključni rizik prepoznali u kablovskim operatorima jer predstavljaju pretnju za tržišnu poziciju Telekoma, dodao je Ćulibrk.\nDirektor Telekoma smatra da zbog tog rizika nije ni dostignuta očekivana cena.\nKako kaže, nakon te neuspele privatizacije, Telekom je redefinasao svoju strategiju i postavio dva cilja – razvoj sopstvene optičke infrastrukture i akviziciju kablovskih operatora.\nOn je istakao da nema dilemu da će kupovinom Kopernikusa uvećati vrednost kompanije, dodajući da sve plaćeno po tržišnoj ceni od oko hiljadu evra po korisniku.\nUNITED GRUPA: Neuspeh pregovora sa Telekomom pojačava medijski mrak u Srbiji i sprečava razvoj naše kompanije\nKopernikus Predrag Ćulibrk Ratel Telekom\n← Marakana gori, RTS se češlja\nSprema se poskupljenje TV pretplate? →


04-06-2020 11:02 Srbija Politika\nŠef srpske diplomatije Ivica Dačić ocenio je danas da nije na predstavnicima EU, pa ni na Miroslavu Lajčaku, da unapred određuju ishod dijaloga Beograda i Prištine.\n“Sa druge strane to je i hendikep za nas zato što mora da se dokazuje da nije baš naklonjen previše toj opciji. On sada daje izjave da rešenje dijaloga mora da bude u skladu sa evropskim vrednostima i da nema razmene teritorija. Moraću da ga zovem i prijateljski da mu kažem da to nije njegova kompetencija. Nije na njima da određuju šta će biti rezultat dijaloga”, naveo je Dačić.\n“Ako kažu nema promene granice, onda nema ni promene granice Srbije. Pošto mi to ne prihvatamo, a ovo drugo ne prihvata Priština, onda da vidimo šta je kompromis”, rekao je Dačić.\nOn je naglasio da je nerealno očekivati da će Srbija prihvatiti nezavisnost Kosova, zbog “šarenih laža” i obećanja da će u narednim decenijama postati član EU.\n“Oni mogu da pričaju šta hoće, ali odluku o tome da li smo saglasni ili ne donosi Srbija. Zato je važno da Srbija bude politički stabilna i da izbori proteknu u demokratskoj atmosferi”, rekao je Dačić za Pink.\nPutin vikao na sastanku, prebledeo od gneva zbog katastrofe u Sibiru! Više o tome čitajte OVDE.


Direktor "Sarajevo gasa" Istočno Sarajevo Slavo Krajišnik potvrdio je Srni da su u tijeku pregovori u vezi s cijenom ruskog plina za građane u BiH.\nKrajišnik je naveo da je za potrošače plina u Srbiji odlična vijest da je cijena ruskog plina za njih za idućih šest mjeseci ostala nepromijenjena.\n"Što se tiče nas, u tijeku su pregovori koje za tržište u BiH vode 'Energoinvest' iz Federacije BiH i 'Gas-Res' iz Republike Srpske s isporučiocima i treba da budu okončani prije Nove godine", rekao je Krajišnik.\nPrirodni gas za potrošače u Republici Srpskoj osigurava preduzeće "Gas-Res" Banjaluka, koje ima direktni ugovor sa "Gasprom eksportom".\nPredsjednik Srbije Aleksandar Vučić je nakon nedavnog sastanka s predsjednikom Ruske Federacije Vladimirom Putinom u Sočiju priopćio da će za građane Srbije cijena ruskog plina idućih šest meseci ostati nepromjenjena i iznositi 270 dolara za 1.000 metara kubnih.


Ljajić: CEFTA mora da se menja\n19/11/2017 | 10:55\nSrbija će sledeće nedelje na regionalnom CEFTA forumu koji se održava u Beogradu i zvanično predložiti da se način glasanja u ovoj organizaciji promeni i primeni model “konsenzus minus jedan”, kaže ministar Rasim Ljajić.\nMinistar trgovine, turizma i telekomunikacija ocenjuje da je Centralnoevropski ugovor o slobodnoj trgovini (CEFTA) dostigao svoj maksimum, te da se mora menjati kako bi se olakšala trgovina među zemljama regiona.\nCilj predloga srpske strane, kaže Ljajić, je da se izbegne dosadašnja praksa da jedna zemlja blokira drugu prilikom glasanja o važnim sporazumima.\nProbleme u ovoj organizaciji ilustruje podatkom da samo između Beograda i Prištine postoji 21 carinska barijera, te da je zarad protoka roba i usluga neophodno menjati način rešavanja sporova u CEFTA.\nObjašnjava da sve zemlje regiona, članice CEFTA, zajedno imaju udeo izvoza u BDP u visini od 26 odsto, a Srbija, kaže, ima najveće učešće od svih zemalja CEFTA, od oko 40 odsto.\n“Nema druge šanse za ekonomski razvoj regiona ako ne udružimo tržišta prema trećim zemljama. Moramo da se oslobodimo politike. Ekonomija ne može da čeka da se politika dogovara”, napominje Ljajić.\nNijedna zemlja koja ima manje od 10 miliona stanovnika, ne može da se ekonomski razvija ukoliko njen udeo izvoza u BDP nije najmanje 50 odsto, ističe Ljajić.\n“CEFTA je dostigla maksimum i mora da se promeni način rešavanja sporova u njoj i sledeće nedelje ćemo o tome razgovarati na panelima u Beogradu”, kaže Ljajić i objašnjava da sve članice načelno podržavaju stav Beograda.\nCEFTA nedelja održava se od 21. do 24. novembra u Beogradu.\nDa li su trgovačke marže velike?\nSrbija stiže EU za pola veka – optimistično


Brana Svračkovo – radovi po planu – Radio Požega 94.7 FM\nBrana Svračkovo – radovi po planu\nNajveća investicija u ovom delu Srbije, brana u Svračkovu, u 2018. godini napreduje prema planu. U februaru je probijen prvi, optočni tunel, a zatim još dva. Do kraja godine radiće se na njihovom uređenju, da bi u 2019. bio probijen i poslednji. Zoran Barać, direktor Fabrike vode Rzav iz Arilja, kaže da izgled i sastav zemljišta oko korita reke Rzav nisu išli na ruku graditeljima, ali da za sada uspevaju da prebrode teškoće. Ova i naredna godina rezervisane su za najteži deo posla. Zvanični plan je da akumulacija bude završena 2022. godne, međutim realniji rok je da će za te poslove trebati narednih 5 do 6 godina, kaže Barać.\nProcenjena vrednost brane i akumulacije je preko 60 miliona evra. Nosilac investicije je Republika Srbija a u finansiranju gradnje učestvuju i opštine osnivači preduzeća Rzav. Naša opština tokom 2018. treba da za ove namene izdvoji skoro 6 miliona dinara. Brana Svračkovo imaće višenamensku funkciju kaže Barać. Prvenstveni razlog njene gradnje je poboljšanje vodosnabdevanja u mestima koja su i do sada koristila rzavsku vodu, ali i proširenje vodosistema prema Mladenovcu i Topoli ili prema Kraljevu. Pored toga pomoći će u sprečavanju poplava, oplemenjivanju malih voda i za proizvodnju struje u mini elektrani.


UN slavi 40 godina sjedišta u Beču - Eurocomm-PR\nUNO-City u Beču ove sedmice proslavlja svoj 40. rođendan. Tadašnji austrijski kancelar Bruno Kreisky zvanično je predao na korištenje kompleks "Vienna International Center" (VIC) Ujedinjenim nacijama 23. augusta 1979. godine, kada je Beč, nakon New York-a i Ciriha, postao njihovo treće sjedište na svijetu.\nIzgradnja cjelokupnog sjedišta koštala je oko deset milijardi austrijskih šilinga, što odgovara današnjoj vrijednosti od 726,73 miliona eura. Iako su ovi troškovi tada bili na meti kritičara, sjedište UN-a dalo je svoj doprinos bečkoj privredi u vidu zapošljavanja i imidža.\nDanas ovdje radi 5.000 ljudi iz 125 zemalja. Prema studiji Instituta za napredne studije iz Beča (IHS) iz 2018. godine sjedište UN-a generiše vrijednost od 1,5 milijardi eura, od čega 369 miliona pripada direktno gradu domaćinu. Studijaje pokazala da se zahvaljujući međunarodnim organizacijama osigurava 18.000 radnih mjesta u Austriji.\nZanimljiv je podatak da Ujedinjene nacije još uvijek plaćaju simboličnu godišnju kiriju u visini od jednog šilinga, što je dogovoreno na period od 99 godina.\nNajveće organizacije Ujedinjenih nacija smještene u bečkom VIC centru su Međunarodna agencija za atomsku energiju (IAEO), Organizacija ujedinjenih nacija za industrijski razvoj (UNIDO), Ured ujedinjenih nacija za droge i kriminal (UNODC), Ured za vanzemaljske poslove UN-a (UNOOSA), Komisija za zabranu nuklearnih proba (CTBTO) i Međunarodna komisija za zaštitu Dunava (ICPDR).\nCentralna proslava za javnost održaće se 8. septembra na Danu otvorenih vrata.


Opada nivo svih reka u niškom kraju\nSvi vodotoci na području grada Niša su u značajnom opadanju tako da je sitacija na celom gradskom području mnogo povoljnija nego juče i prekjuče, izjavio je na današnjoj konferenciji za novinare zamenik gradonačelnika Niša Miloš Banđur.\nOn je kazao je Nišava opala za 30 centimetara u odnosu na maksim koji je postignut za vikend, a u opadanju su i reke koje se ulivaju u Južnu Moravu.\nPredsednik Gradske opštine Crveni Krst Milan Milutinović je rekao da je na području te opštine proteklih dana bilo poplavljeno nekoliko kuća, kao i njive i utrine, ali je najteže stanje bilo u Mezgraji i na mestu gde se spajaju Popovački i Medoševački kolektor.\n„Na mestu gde se spajaju ta dva kolektora došlo je do odrona i stvaranja ogromnih količina vode. Pumpama smo uspeli da saniramo stanje i sada to mesto držimo pod kontrolom. U Mezgraji je napravljen bedem od džakova sa peskom“, rekao je Milutinović.\nOn je kazao da je zbog topljenja snega i obilnih padavina došlo do zamućenja izvorišta tako da se žitelji sela Gornja Trnava, Velepolje, Paligrace i Miljkovac snabdevaju vodom iz cisterni.\nPredsednik Gradske opštine Palilula Aleksandar Ždrale je kazao da je proteklog vikenda bilo problema sa bujičnim vodama u Gabrovcu i sa podzemnim vodama u Novom Selu, a danas preti opasnost izlivanja Južne Morave u selu Lalinac.\n„Zbog pojave podzemnih voda u Novom Selu su poplavljene dve kuće. To naselje ima problem sa poplavama jer veći deo naselja ima septičke jame koje se izlivaju prilikom obilnijih padavina. Takodje i meštani doprinose lošem stanju time što zatrpavaju otpadom kanale koji služe za odvod atmosferskih voda“, rekao je Ždrale.\nOn je kazao da su predstavnici opštine zajedno sa gradskim javno-komunalnim preduzećima, pre svega „Medianom“ i „Naisusom“ preduzeli sve mere kako bi stanje na terenu što pre bilo normalizovano.\nPredsednik opštine Pantelej Bratimir Vasiljević je rekao da je na području te opštine bilo malog izlivanja Malčanske reke, a poplavljene su i tri, četiri kuće kod mosta na Nišavi.\nČlan opštinskog veća opštine Niška Banja Miloš Milenković rekao je da su zbog izlivanja Kuinske reke bile poplavljene dve kuće u Lazarevom selu, dok su u naselju Nikola Tesla bili poplavljeni pomoćni objekti.\n„Zbog zamućenja izvorišta, meštani sela Jelašnica i Prosek vodom se snabdevaju iz cisterni“, izjavio je Milenković.\nNa području opštine Medijana, kako je ovom prilikom rečeno, nije bilo izlivanja vodotokova.\nSpajanje Doma zdravlja i Opšte bolnice u toku ove godine


Valjevci na izložbi pasa - CACIB - Pokazivač\nValjevci na izložbi pasa – CACIB\nPočetkom decembra 2016. godine u hali Beogradskog sajma, održana je sada već tradicionalna 59. Međunarodna izložba pasa svih rasa – CACIB Beograd 2016. Svoju tradiciju su nastavili i učenici trećeg i četvrtog razreda veterinarskog smera “Poljoprivredne škole sa domom učenika Valjevo”. “Delegaciju” valjevske škole je predvodio profesor Milan Bogdanović, a pored njega još jednu prelepu manifestaciju su posetili i profesori sa veterinarskog smera Slavica Janković, Svetlana Radovanović, kao i profesorka Marijana Goč. Na 59. izložbi ukupno je učestvovalo 1087 pasa, a treba napomenuti da je najbronija bila druga FCI grupa u koju spadaju svi šnauceri, pinčevi i švajcarski pastirski psi.\nZa najlepšeg psa izložbe proglašen je Mastiff Danube Titans Lonel Little Wolf, vlasnika Miloša Vlajkova. Nakon izložbe učenici naše škole su posetili i Beogradski zoo-vrt, a sjajan domaćin još jednom je bio Jožef Ezveđa, vrsni veterinar specijalista za divlje životinje.\nSledeći tekstDa li ste znali: Imunitet


Čomski: Tramp je klovn pod reflektorima - 13.10.2017, Sputnik Srbija\nSasvim je moguće da je on autentičan u svojim postupcima, da imamo posla sa nekompetentnim i preosetljivim megalomanijakom čija je jedina ideologija on sam... 13.10.2017, Sputnik Srbija\nvesti, svet, iran, irak, saudijska arabija, barak obama, noam čomski, sadam husein, ronald regan, donald tramp, republikanci\n© AP Photo / Hatem MoussaNoam Čomski\nAmerički lingvista i filozof Noam Čomski ocenio je da predsednik SAD Donald Tramp svojim lakrdijama vezuje svu pažnju javnosti za sebe i da više nije važno čak ni kako to radi.\nČomski: SAD jure ka propasti, dok svet pokušava da se spasi\n„Same tvrdnje koje on iznosi nisu važne. Bitno je da se time skreće pažnja sa onoga što se zbiva u pozadini. Iza scene, van domašaja svetlosti reflektora, tim najzagriženijih republikanaca vredno radi na sprovođenju politika koje imaju za cilj da još više obogate njihovo pravo biračko telo: one koji poseduju privatno bogatstvo i moć, ’gospodare čovečanstva‘“, rekao je Čomski a prenosi portal „Tom dispeč“.\nTe politike će imati pogubne posledice za najšire slojeve stanovništva i buduće generacije, ali oni su nevažni jer republikanci o njima ne razmišljaju, smatra Čomski i dodaje da oni već godinama rade na „nametanju tih destruktivnih politika“.\nSva krivica za nastalu štetu ne može se pripisati „prevarantu koji nominalno vrši vlast“, pomoćnicima kojima se okružio i silama koje je oslobodio u Kongresu, ističe jedan od najvećih svetskih intelektualaca.\n„Neki od najopasnijih trendova koje donosi Trampov mandat nadovezuju se na inicijative pokrenute u Obaminom mandatu — inicijative iza kojih je, ne smemo zaboraviti, stajao pritisak republikanskog Kongresa“, kaže on.\nČomski: Moguć teroristički napad u Trampovoj režiji\n1 April 2017, 17:21\nČomski podseća na studiju objavljenu u „Biltenu atomskih fizičara“ po kojoj je program modernizacije nuklearnog arsenala koji je sproveo Obama uvećao „ukupnu razornu moć postojećih nuklearnih projektila približno tri puta — a to je upravo razvoj događaja kakav se može očekivati u zemlji koja želi da razvije sposobnost da povede i dobije nuklearni rat tako što će prvim udarom uništiti arsenal protivnika“.\nKao što se ističe u analizi, uvećani nuklearni kapaciteti ugrožavaju stratešku stabilnost od koje zavisi opstanak čovečanstva, naglasio je Čomski.\n„A zastrašujući izveštaji o katastrofama koje su za dlaku izbegnute i neodgovorno ponašanje naših lidera u nekoliko poslednjih godina jasno pokazuju koliko nam je opstanak neizvestan. Taj isti program sada sprovodi Tramp i to, uz pretnju ekološke katastrofe, zasenjuje sve druge probleme — a gotovo niko ne govori o tome jer je sva pažnja usmerena na klovna pod reflektorima“, rekao je Čomski.\nPrema njegovim rečima, ne možemo da znamo koliko je jasna Trampova predstava o onome što on i njegovi pomagači zapravo rade.\n„Sasvim je moguće da je on autentičan u svojim postupcima, da imamo posla sa nekompetentnim i preosetljivim megalomanijakom čija je jedina ideologija on sam. A šta nam donosi dominacija ekstremističkog krila republikanske organizacije? To je sasvim očigledno“, rekao je Čomski.\nNa pitanje kako tumači to što je prva zemlja koju je Tramp posetio bila Saudijska Arabija, Čomski je odgovorio da je to zemlja u kojoj se oseća kao kod kuće, koju „krase“ brutalna diktatura, represija, vodeći proizvođač nafte i ogromnog bogatstva.\nKad je reč o krizi na Bliskom istoku, Čomski je ocenio da zvanični Vašington već šest decenija tretira Iran kao „možda najopasniju zemlju na svetu“ zato što Iranu „nikada nije oprošteno svrgavanje diktatora kojeg je Vašington instalirao u državnom udaru 1953, kojim je razoren parlamentarni režim u Iranu, kao ni ideja da on ima pravo da raspolaže sopstvenim prirodnim resursima“.\nČomski je podsetio da su u Iračko-iranskom ratu SAD podržavale Sadama Huseina.\n„U sukobu su poginule stotine hiljada Iranaca, a mnogi su ubijeni hemijskim oružjem. Reganova podrška njegovom savezniku Sadamu bila je takva da je, kada je Irak napao američki brod ’Stark‘, na kojem je poginulo 37 američkih mornara, jedina reakcija bio blagi ukor. Regan je takođe pokušao da Iranu pripiše odgovornost za užasne Sadamove napade hemijskim oružjem na iračke Kurde“, rekao je on.\n„Ponavljanjem optužbi na račun Irana, Tramp se pridružio najvećim i najrepresivnijim diktatorima“, naglasio je Čomski.


plaćanje poreza - Blic Online\n"RAJSKI PAPIRI" Vesli Klark vlasnik firme za ONLAJN KLAĐENJE, ko je pravio SUPER-PIŠTOLJ za Sadama Huseina i mutni poslovi Madone\nViše od 13 miliona dokumenata koji su procurili iz dve agencije za pružanje ofšor usluga i 19 poslovnih registara otkrivaju poslovanja najbližih saradnika svetskih lidera – američkog predsednika Donalda Trampa, kanadskog premijera Džastina Trudoa, ukrajinskog predsednika Petra Porošenka, engleske kraljice, poznatih muzičkih zvezda poput Madone i Bona Voksa, velikih korporacija među kojima su "Nike" i "Apple", kao i jednog od osnivača kompanije "Microsoft". Projekat "Rajski papiri" otkriva veze više od 120 svetskih političara sa ofšor kompanijama. U dokumentima se pojavljuje i jedan aktuelni srpski ministar čije će ime KRIK, koji je istraživao na ovom projektu, da objavi sutra.\nSavetnik republikanskog kandidata za predsednika SAD Donalda Trampa, Rudi Đulijani, rekao je danas da je Tramp "genije" ako je izbegao plaćanje federalnih poreza na prihod i istakao da bi siromašni ljudi mogli da izvuku korist iz "rupe" u istom poreskom zakonu, javlja AP.\nNovi napad Erdogana na Tviter\nTurski premijer Redžep Tajip Erdogan optužio je Tviter da izbegava plaćanje poreza, uzvrativši tako na optužbe za korupciju koje su na toj društvenoj mreži objavljene na račun njegovih bliskih saradnika.\nBeograđanima nova poreska rešenja do kraja aprila\nNova poreska rešenja za 2014. godinu Beograđani mogu da očekuju najkasnije do kraja aprila, izjavio je sekretar Sekretarijata za finansije Grada Beograda, Slobodan Milosavljavić.\nSindikati Galenike za plaćanje poreza na prihvatljiv način\nSindikati Galenike pozdravljaju nameru Vlade Srbije da se zavede red u poreskoj politici, ali apeluju na državu da se uvaži zahtev kompanije da plaćanje duga bude na prihvatljiv i moguć način "kako mukotrpan i bolan posao oko reorganizacije preduzeća ne bi pao u vodu".\nAmazon shvata poruku: Dosta sa utajom poreza\nNaplata poreza na zaradu Amazona koji obrće milijarde funti od prodaje britanskim kupcima preko Luksemburga, čime se plaća neznatan poreski iznos Velikoj Britaniji, na meti je zemalja G20 koje podržavaju reformu oporezivanja.\nIzmene zakona o porezu na dobit pravnih lica trebalo bi da otklone mogućnosti izbegavanja plaćanja poreza u Srbiji i polaganja novca u poreske rajeve, ocenjeno je večeras u javnoj raspravi o nacrtu tog zakona.\nEnergoprojekt za pola godine ugovorio poslove vredne 80 miliona evra\nBeogradski Energoprojekt je u prvih šest meseci ove godine ugovorio nove poslove vredne 80 miliona evra, od čega je 25 miliona evra u Srbiji, izjavio je danas Vladimir Milovanović, generalni direktor te kompanije.\nVećina Amerikanca smatra da bogati plaćaju niske poreze\nU vreme kada se jaz u primanjima između bogatih i siromašnih širi, većina Amerikanaca navodi da je ta razlika loša za državu i veruje da bogati ne plaćaju dovoljno visoke poreze.\nNaređena blokada računa u 100 firmi\nBanjaluka - Mile Banika v. d. direktor Poreske uprave RS naredio je da se blokiraju računi za više od 100 preduzeća u Srpskoj koja ne uplaćuju poreze i doprinose.


Aktuelno, Lifestyle, Putovanja — By taty on November 9, 2014 2:03 pm\nTuristički aduti Srbije nisu samo dobra hrana, lepa priroda i bogat noćni život.\n“Imala sam priliku da nedavno u razgovoru sa novinarima iz Francuske i Nemačke, saznam šta oni identifikuju kao najjači adut srpske turističke ponude. I oni su rekli da je u više navrata gostoprimstvo bilo nešto što su najmanje očekivali, ali da je činjenica da su gostoprimstvo i ljubaznost naših ljudi upravo naša najupečatljivija karakteristika i prednost u turističkom smislu”, rekla je direktorka Turističke organizacije Srbije za “Juronjuz” (Euronews), Gordana Plamenac, na Sajmu turizma World Travel Market (WTM) koji je od 3. do 6. novembra održan u Londonu.\nOna se osvrnula na kompletnu turističku ponudu Srbije ukazavši da osim Beograda, koji je turistima uglavnom najinteresantniji, naša zemlja nudi mogućnosti za aktivan odmor, biciklizam, planinarenje, veslanje, splavarenje, itd.\nPored planinskih centara, šest nacionalnih parkova u Srbiji, takođe su prirodna bogatsva koja bi mogla biti interesantna stranim gostima, naglasila je Plamenac.\nTags: Beograd, Putovanja, Putovanje, Srbija, Šta najviše iznenadi turiste u Srbiji, Turisti, turistička destinacija, turističke destinacije\nPotrebno: 150 gr luka 2 čena belog luka 50 gr dimljene slanine 100 gr tikvica 100 gr šargarepe 50...


U Mađarskoj je infekcija virusom korona otkrivena kod još 1.190 slučajeva, a preminuo je 71 pacijent. U bolnici se na lečenju nalazi 2.612 pacijenata zaraženih virusom korona, od kojih se 338 nalazi na respiratoru.\nČak i ovih dana gotovo četiri hiljade vojnika učestvuje u odbrani od epidemije korona virusa, rekao je mađarski ministar odbrane u petak u jutarnjem programu kanala M1. Tibor Benke je rekao da se mađarske oružane snage, osim što brane zemlju, nalaze i na svim područjima gde mogu pomoći ljudima u zemlji. Zbog epidemije korona virusa, vojnici od marta prošle godine pomažu u kontroli državne granice, patroliraju na javnim mestima zajedno sa policajcima i izvršavaju i zadatke dezinfekcije. Šezdeset vojnika još uvek služi u bolničkom sistemu, a oko 1.400 vojnika pomaže da se zdravstveni radnici rasterete, naglasio je Benke. Zahvaljujući upotrebi pet vojnih autobusa u svrhu vakcinacije, omogućila se mobilnost vakcinacije, kako bi stanovništvo na bilo kom području moglo biti vakcinisano, objasnio je.


Džaferović: Obilježavanje 9. januara je antiustavni i antidejtonski čin - Sve o Srpskoj\nDžaferović: Obilježavanje 9. januara je antiustavni i antidejtonski čin\nOPTUŽIO BRNABIĆ DA JE PRIHVATANJEM ORDENA STALA UZ RAME SA KARADŽIĆEM, KRAJIŠNIKOM I PLAVŠIĆ\nOBILJEŽAVANJE 9. januara kao Dana Republike Srpske predstavlja grubo kršenje konačne i obavezujuće odluke Ustavnog suda Bosne i Hercegovine, kojom je proslava ovog datuma kao praznika proglašeno neustavnim, poručio je član Predsjedništva Bosne i Hercegovine Šefik Džaferović.\n„Svi oni koji učestvuju u tom antiustavnom činu grubo narušavaju Dejtonski mirovni sporazum, kao temelj mira i stabilnosti u Bosni i Hercegovini i regiji. To se odnosi i na zvaničnike Republike Srbije koji svojim čestitkama i prisustvom u Banjaluci na ovaj dan iskazuju nepoštivanje Bosne i Hercegovine i njenih institucija te ohrabruju predvodnike politika koje ugrožavaju sigurnost u regiji. Takva politika nikome ne može donijeti nikakvo dobro, a naročito ne RS i njenim građanima“, rekao je Džaferović.\nDžaferović od institucija Bosne i Hercegovine, prije svega Tužilaštva BiH, traži da konačno počnu primjenjivati zakon, jer je odbijanje provođenja odluka Ustavnog suda BiH krivično djelo.\nTagoviDan Republike Srpske Dejton Dejtonski sporazum Predsjedništvo Šefik Džaferović


UP FBIH -Uticaj COVID-19 na privredni sektor/ANKETA - ZENIČKA RAZVOJNA AGENCIJA ZEDA\nUP FBIH -Uticaj COVID-19 na privredni sektor/ANKETA\nAktuelna pandemija koronavirusa, osim direktnih posljedica na živote i zdravlje ljudi, sa sobom nosi i prateće učinke, među kojima prednjači usporavanje poslovne aktivnosti. Privreda Bosne i Hercegovine već se suočava sa brojim i velikim izazovima i poteškoćama zbog pandemije.\nKako bi se ocijenilo stanje i poslovanje kompanija u BiH, Udruženje poslodavaca FBiH je kreiralo anketu “Uticaj COVID-19 na privredni sektor” kojoj možete pristupiti na LINKU. Za ispunjavanje ankete potrebno je pet do deset minuta.\nRezultati istraživanja poslužit će procjeni sveukupnog stanja bh. privrede i mjera nadležnih instanci za ublažavanje ekonomskih posljedica, te kako bi se sačinili budući pravci djelovanje za skraćenje ekonomskog šoka.


Veliko interesovanje Zrenjaninaca za rad u kompaniji "Linglong Tire"\nVeliko interesovanje Zrenjaninaca za rad u kompaniji „Linglong Tire“\nKompanija „Linglong Tire“, u saradnji sa Nacionalnom službom za zapošljavanje, danas se predstavila Zrenjanincima i predočila im mogućnosti za zapošljavanje.\nPromocija je održana u prepunoj velikoj sali Kulturnog centra Zrenjanina. Zbog neočekivano velikog odziva, intervjui sa zainteresovanim licima za zapošljavanje su odloženi. Najavljeno je da će oni biti pojedinačno pozivani na razgovore, na osnovu podnetih prijava. Prisutnima, kojih je bilo nekoliko stotina, najpre je prikazan video materijal o ovoj svetski poznatoj kompaniji.\nDžang Šuang, menadžer sektora za ljudske resurse kompanije „Linglong Tire“ za projekat u Zrenjaninu, najavio je zapošljavanje oko 200 lica u sledećoj godini, za koja će najpre biti organizovana obuka u Kini.\n– Planovi za naredni period utvrđivaće se na osnovu dinamike izgradnje same fabrike. Plan za zapošljavanje ne obuhvata samo prvu fazu zapošljavanja, već i u narednim godinama. Kompanija najpre planira zapošljavanje ljudi na ključnim pozicijama, kao što su elektroinženjeri i mašinski inženjeri, zatim elektrotehničari, električari na održavanju, kao i ostale struke na održavanju – najavio je Džang Šuang.\nPročitajte još: CRNI PETAK: Ovo treba da znate – carinjenje robe kupljene na popustu\nOn je kazao da će obuka trajati od šest do dvanaest meseci i sprovodiće se i u Kini. U obrascima koji su deljeni zainteresovanima, kao otvorene pozicije za posao navedena su i mesta prevodilaca, IT inženjera, menadžera kvaliteta, menadžera logistike. Danas je podeljen i veliki broj obrazaca za prijave za posao, od kojih je nekoliko stotina odmah popunjeno i predato kompaniji.\nPočetak rada kompanije u Zrenjaninu, inače, planiran je za kraj 2020. godine. „Linglong Tire“ želi da pre pokretanja proizvodnje već ima obučene i spremne i rukovodioce i radnike. Zbog toga će obuke početi već u januaru i februaru iduće godine. Najavljena su i primanja za zaposlene koja će biti veoma konkurentna.\nTagoviLinglong Tajr popularno promocija zapošljavanje\nkingkong otpad stize каже:\n27/11/2019 у 16:59\nsami svoji proroci….idu da rade u fabriku koja jos nema ni studiju izvodljivosti o zastiti zivotne sredine….\ne moji becekrecani\nĐino Lajneveber pobednik 10. Evropskog Fejsbuk pesničkog festivala\nAuto moto klub Petrovgrad šampion Srbije u motoklasiku!


Vesti - Uručeni ključevi za stanove u Velikom Mokrom Lugu\nUručeni ključevi za stanove u Velikom Mokrom Lugu\nJoš 40 izbeglih i interno raseljenih porodica, koje su dosad živele u kolektivnim centrima, useljene su u nove stanove u Velikom Mokrom Lugu\nŠef Delegacije EU u Srbiji Vensan Dežer, šef Kancelarije UNHCR-a za Srbiju Eduardo Arboleda, predstavnici Fondacije „Ana i Vlade Divac", gradonačelnik Beograda Dragan Đilas i komesar za izbeglice Vladimir Cucić su danas usrećili 40 najugroženijih porodica iz kolektivnih centara uručivši im ključenje od njihovih novih stanova.\n“Četrdeset porodica, koje već godinama žive u kolektivnim centrima, danas smeštaj nedostojan čoveka menjaju smeštajem u novoj zgradi. Ovo je nova šansa, pre svega, za ovu decu, a verujem da će je i iskoristiti. Nastavićemo da u budućnosti rešavamo njihove ogromne probleme, koji se ne mogu porediti sa životom nijednog drugog stanovnika Beograda”, istakao je gradonačelnik Đilas i čestitao svima koji su danas dobili stan.\nZahvaljujući podršci UNHCR, IOM, Grada Beograda, Komesarijata za izbegla i raseljena lica, kao i brojnih donatora iz celog sveta, Fondacija “Ana i Vlade Divac” će napraviti objekat za još 20 najugroženijih porodica čime će doprineti zatvaranju jednog od dva kolektivna centra u Beogradu. Do nedavno je u Beogradu bilo 6 ovakvih centara, a nadamo se da će uskoro doći dan kada će svi kolektivni izbeglički centri u Srbiji postati prošlost.\nU okviru uređenja terena oko objekata izvedena je interna saobraćajnica sa parkinzima, a uređene su i površine pod zelenilom. Izveden je i opremljen plato za igru dece, kao i košarkaški teren, dok će plato za okupljanje starijih korisnika u dvorištu biti izveden kada se završe radovi na četvrtom objektu. U planu je i izgradnja zdravstvene stanice Doma zdravlja „Zvezdara" čime će ovaj kompleks biti na usluzi svim stanovnicima ovog dela Beograda.


Canon PIXMA serija MG7700 - Inkdžet foto-štampači - Canon Montenegro\nInteligentno štampanje za povezane osobe\nInspirišite kreativnost. Uz mogućnost direktnog štampanja zadivljujućih fotografija sa bilo kojeg uređaja, vaši otisci će impresionirati zahvaljujući našem sistemu sa 6 mastila. Uz dizajn koji pruža kvalitet i brzinu, uživajte u jednostavnosti povezivanja sa pametnim uređajima i informatičkim oblakom pomoću intuitivnih dodirnih komandi.\nUživajte u štampanju fotografija vrhunskog kvaliteta uz 6 odvojenih mastila\nTrenutno štampajte ili skenirajte pomoću smartfona, tableta i PictBridge fotoparata\nEmili i Phenakistoscope\nUživajte u brzom štampanju otisaka vrhunskog kvaliteta\nZaljubite se u štampanje uz otiske fotografija vrhunskog kvaliteta za samo nekoliko sekundi. Uživajte u našim najboljim rezultatima do sada uz otiske rezolucije do 9.600 tpi koje ćete sa ponosom pokazivati. Odštampajte fotografije u obliku otisaka sa prelepim, bogatim bojama ili zadivljujućih monohromatskih otisaka zahvaljujući tehnologiji FINE kompanije Canon\n„Pomaže mi kada sam okružena slikama koje me inspirišu, da ih sve odštampam, okružim se njima i da delim ono što stvorim“ (Emili, Vine umetnik)\nPIXMA serija MG7700 pomaže vam da pronađete inspiraciju bez obzira na to gde se slike nalaze. Koristite fotoaparat, pametne uređaje, pa čak i informatički oblak za štampanje slika visokog kvaliteta, i pokažite kreativnost.\nVisok kvalitet štampe uz nova mastila kompanije Canon\nNaš sistem sa 6 odvojenih mastila omogućava vam da štampate fotografije formata 10 x 15 cm bez margina za samo 21 sekund i da oživite slike. Zahvaljujući praktičnosti ovog sistema, možete da zamenite samo boju koja se potrošila.\nUz poboljšanu reprodukciju boja, što obuhvata sivo mastilo za izvanredne crno-bele slike i namensko pigmentno crno mastilo za oštar tekst, možete da budete potpuno sigurni da će svaki otisak koji napravite impresionirati.\nVeoma jednostavno povezivanje uređaja i štampača\nKada možete da štampate sa svakog uređaja, kreiranje projekta ne može da bude jednostavnije. Aplikacija Canon PRINT omogućava vam da veoma jednostavno skenirate i štampate pomoću tableta ili mobilnog telefona. Ugrađeni režim Wi-Fi Direct® kreira ad hoc bežičnu mrežu i olakšava uparivanje štampača sa pametnim uređajem\nIntegrišite štampanje u život\nSa lakoćom odštampajte sve što snimite ili pronađete na vebu.\nPreuzmite aplikaciju Canon PRINT i veoma jednostavno štampajte i skenirajte slike koje ste sami snimili ili pronašli na vebu. Pomoću smartfona i tableta možete čak direktno da pristupite uslugama informatičkog oblaka i da proverite status štampača, pogledate priručnik ili proverite nivoe mastila u realnom vremenu.\nBez obzira na to koji uređaj koristite, povezivanje sa štampačem trebalo bi da bude lako, i to smo rešili. Brzo i lako možete da uspostavite vezu sa štampačem pomoću tehnologije NFC sa podržanih uređaja. Samo preuzmite aplikaciju Canon PRINT, prislonite NFC uređaj uz štampač i spremni ste.\nUštedite vreme uz mogućnost snimanja slika pomoću fotoaparata i štampanja uz zadivljujući kvalitet, bez potrebe za računarom. Bežična tehnologija omogućava vam da lako pošaljete sliku na štampanje direktno sa fotoaparata.\nVaš život i štampanje\nŠtampajte sa fotoaparata\nVeoma jednostavno štampajte i skenirajte direktno pomoću informatičkog oblaka\nOživite omiljene fotografije sa veba\nSvestrani štampač koji pojednostavljuje projekte.\nAplikacija Canon PRINT omogućava vam da štampate sa svakog mesta na kojem pronalazite inspiraciju. Bez obzira da li je u pitanju Facebook, Instagram ili vaša platforma za informatički oblak, pregledajte datoteke sa mobilnog uređaja ili direktno sa štampača i za tren napravite otisak.\nIntuitivni ekran kompanije Canon osetljiv na dodir\nDizajniran za vas. Pristupajte platformama informatičkog oblaka pomoću intuitivnog ekrana osetljivog na dodir, jednim dodirom prsta.\nPomoću ekrana veličine 8,8 cm osetljivog na dodir brzo pronađite najbolje slike, pregledajte ih i veoma jednostavno ih odštampajte, bez udaljavanja od štampača.\nPIXMA MG7751 – bela\n* neke boje su dostupne samo u određenim prodavnicama\nIstražite asortiman PIXMA kućnih foto-štampača i višenamenskih štampača da biste pronašli model koji vam odgovara.


ROBOKAF: Otvoren kafić gde roboti služe kafu! (VIDEO)\nPrvi kafić ovog tipa otvoren je u Hong Kongu prošle godine, a početkom ove godine njegov robot kafu poslužuje i u San Francisku\nObjavljeno: 09.02.2017. 14:14h\nUmesto konobara, kafu u Cafe X radi i poslužuje robot – kafa se naručuje putem posebne aplikacije pa nema niti čekanja u redovima.\nGledajući pre nekoliko godina konobare koji rade i poslužuju kafu, Henr Hju zaključio je kako bi taj posao koji uključuje brojne ponavljajuće radnje, mogli da rade i – roboti. Odmah se bacio na posao i realizaciju ideje o kafiću u kojem bi, umesto konobara, kafu mogli da prave roboti te je odustao od fakulteta, prodao automobil i skupio novac od porodice, a tu su ideju podržali i neki investitori poput Kosla Venturesa, Social Kapitala i Džejsona Kalakanisa. Prvi Cafe X otvorio je u Hong Kongu prošle godine, a početkom ove godine njegov robot kafu poslužuje i u San Francisku, u kafiću jednog trgovačkog centra.\nTrenutno nije poznato kolika je cena otvaranja kafića u kojem je konobare zamenio robot, no Hju kaže kako je ona slična kao i cena renoviranja i otvaranja tradicionalnih kafića. Dodao je da su trenutno fokusirani samo na pružanje ''odličnog iskustva" korisnicima i da nedeljno prodaju oko hiljadu šoljica kafe. U priloženom video-zapisu možete videti kako izgleda kad vam robot pravi kafu.


Kradljivci posekli 85 zimzelenih stabala – PodrinjeINFO\nKradljivci posekli 85 zimzelenih stabala\n1618 Views February 23, 2015 No Comments\tPodrinje Tomislav Živanović\nNeobična kradja dogodila se protekle sedmice u Banji Koviljači, gde su u šumi iznad banjskog parka kradljivci posekli 85 zimzelenih stabala. Prema rečima Momira Matića direktora Direkcije za upravljanje i razvoj Banje Koviljače, park šuma se prostire na površini od 27,7 hektara, a šteta veća od 6.300 evra naneta je u neposrednoj blizini trim staze.\n“Kako je policija utvrdila, više počinilaca je divljački poseklo 85 stabala od kojih je 13 oštećeno i prema proceni našeg pejzažnog arhitekte moguće ih je regenerisati, dok su 72 stabla totalno uništena”\nrekao je Matić lokalnim medijima. Procena štete je iskazana u evrima, na osnovu cenovnika drugih država, jer je reč o odnegovanim sadnicama jele, smrče i omorike, starim oko 20 godina, kakvih nema u Srbiji. Direkcija vech 18 godina nema čuvarsku službu, ukinutu zbog racionalizacije radnih mesta. Pošto je reč o zaštićenom kompleksu o seči stabala, obavešteni su šumarski inspektor, Zavod za zaštitu prirode Srbije i Zavod za zaštitu spomenika u Valjevu, koji će dati uputstva kako da se obnove uništena stabla.\nGastro festival u Ljuboviji 12. maja\nJedini izlaz u stečaju\nČetiri kandidata za predsednika lozničkog SPS-a\nPočele sanacije štete\nPostepena normalizacija stanja u Loznici


Kijev pokušava da izbegne sprovođenje „Štajnmajerove formule“ - Sputnjik Srbija\n03:45 29 Novembar 2020\n18:29 17.10.2019 Preuzmite kraći link\nPrema njegovim rečima, prethodne vlasti u Ukrajini nisu u potpunosti ispunile nijednu političku obavezu koju predviđa Minski sporazum: nije zakonski utvrđen poseban status Donbasa na stalnoj osnovi, nije sprovedena ustavna reforma s novim elementima decentralizacije, s Donjeckom i Luganskom nije usaglašen modalitet lokalnih izbora, a takođe nisu rešena pitanja amnestije.\n„Nakon što su preuzele ’štafetu‘, izgleda da nove ukrajinske vlasti deluju po principu ’korak napred, dva nazad‘. Prvo usaglašavaju ’Štajnmajerovu formulu‘, a onda izjavljuju da će odlučiti o sudbini Donbasa, ne uzimajući u obzir mišljenje njegovih predstavnika. Vidimo kako pod pritiskom radikala vlasti u Kijevu počinju da izmišljaju dodatne uslove, kako bi na kraju izbegli sprovođenje ove formule“, rekao je Lukaševič.\nKako je objasnio, „formula“ podržava održavanje izbora po ukrajinskom zakonu na teritoriji koju Kijev ne kontroliše, nakon čega će na snagu stupiti Zakon o specijalnom statusu Donbasa ako posmatrači OEBS-a konstatuju da su oni održani po standardima OEBS-a.\nŠtajnmajerova formula, Ukrajina, OEBS


Promocija Lokalnog akcionog plana za Rome grada Tuzla, upriličena je jučer u VIP Sali hotela Mellain u Tuzli. Održana je i radionica čiji cilj je da se, potre predstavnika Grada Tuzla, Vlada Tuzlanskog kantona, romske nevladine organizacije, nevladin sektor, predstavnici mjesnih zajednica i svi drugi akteri, pravilno informišu o dokumentu Lokalnog akcionog plana za Rome Grada Tuzla, kako bi bili svjesni svojih dužnosti i odgovornosti, kao i finansijske implikacije dokumenta. Cilj ovog strateškog dokumenta je poboljšanje rada institucija koje se bave pitanjima socijalne uključenosti i borbe protiv diskriminacije Roma, u periodu od četiri godine, te da pružaju uslove za postizanje punog pristupa ljudskim pravima, za ljude romske nacionalnosti.\n- Riječ je o jako važnom strateškom dokumentu, bez kojeg ne možete dobiti sredstva od EU ili bilo koje međunarodne organizacije, jer svi traže adekvatnu dokumentaciju. Mi smo napravili dobar plan, po odgovarajućim pravilima strateškog planiranja, gdje smo predvidjeli kvalitet života, iz aspekta komunalne infrastrukture, stanovanja, a potencirali smo, možda i više nego drugi, obrazovanje, i u tome je posebnost Tuzle. Prema našim kriterijima, ne može se aplicirati za podršku, ako djeca ne idu redovno u školu. Sada imamo dobar Akcioni plan, imamo sredstva koja su inicijalna. Imali smo i sastanak sa predstavnicima Vijeća Evrope oko novog projekta. Svu dokumentaciju možemo uraditi kada se ukaže prilika, kada imate budžetsku stavku, to je jako važan korak, onda ona može da se širi. To je osnov da dobijete sredstva međunarodnih organizacija, jer neće vam odobriti novčana sredstva, ukoliko oni vide da, u svom budžetu, nemate planirana sredstva. Mi sada imamo stavku u gradskom budžetu od 40.000 KM, ali su sredstva raspoloživa i na stavkama komunalne gradnje, stavkama koje se tiču svih građana Tuzle. Kada se radi o socijalnom stanovanju, uključeni su Služba za boračko-invalidsku zaštitu, stambene poslove i integraciju raseljenih lica, Zavod za urbanizam, Služba za prostorno uređenje i zaštitu okoline, Služba za geodetske poslove i imovinsko-pravne poslove, Služba za komunalne poslove, izgradnju i poslove mjesnih zajednica, Služba za ekonomski razvoj i društvene djelatnosti, ne samo sa sredstvima kojima raspolažu, nego i angažovanjem ljudskih kapaciteta, izjavio je gradonačelnik Tuzle Jasmin Imamović.\n- Na prezentaciji prisustvuju članovi Radne grupe za izradu Akcionog plana, predstavnici Grada Tuzla, kantonalnih ministarstava, osnovnih škola, policije, institucija socijalne i zdravstvene zaštite, mjesnih zajednica, te nevladinih organizacija. Cilj prezentacije jeste da se svi relevantni akteri upoznaju sa njihovom ulogom i dužnostima u implementaciji Akcionog plana, kako bi se osiguralo pravovremeno planiranje i efikasna realizacija predviđenih aktivnosti. Akcioni plan za rješavanje problema Roma usvojilo je Gradsko vijeće Grada Tuzla, s ciljem sistemskog i sveobuhvatnog rješavanja problema romske zajednice. Ovaj strateški dokument obuhvata pet prioritetnih oblasti: zapošljavanje, stambeno zbrinjavanje, zdravstvena zaštita, socijalna zaštita i obrazovanje, naveo je Samir Arnaut, službenik za ljudska prava – OSCE Terenski ured u Tuzli.


Vladimir Papović odlučio je da se sa svojim čamcem pod nazivom „Sevdah“ upusti u zbilja neobičnu avanturu, sasvim neizvesnu, pomalo usamljeničku, ali avanturu koja je predstavljala ostvarenje njegovog sna!\nTokom 2013. i 2014, a zatim i tokom 2016. godine, Vladimir i „Sevdah“ oplovili su Evropu krećući se unutrašnjim plovnim putevima većeg broja zemalja. „Sevdah“ je tako prošao kroz desetak evropskih zemalja, bio je i prva strana jahta koja je plovila Ukrajinom i Belorusijom, a ujedno i prva turistička jahta koja je prošla pored Černobila! Još jedna potajna želja, terala je Vladimira na ovaj put - da svojim podvigom osvoji srce žene svog života. Da li je u tome uspeo? Saznaj u Noći muzeja, kada te čekaju Vladimir i „Sevdah“!\nZanimljivo: U svetskoj nautičkoj istoriji „Sevdah“ je prvi strani čamac koji je plovio po Donu u Volgi samostalno, bez locmana (brodskih pilota), a srpska zastava koja se na njemu vijorila bila je prva strana zastava na Volgi još od 1936. godine kada je Josif Visarionovič Staljin zabranio plovidbu stranih brodova na ovoj strateški važnoj ruskoj reci!


Hoće li laburisti podržati novo glasanje o Bregzitu?\nBritanska Laburistička partija bi možda mogla da ima odlučujuću ulogu u Bregzitu.\nUporedo sa odvijanjem pregovora o izlasku Velike Britanije iz EU, sve više laburista smatra da ova stranka ima dužnost da inicira novi referendum o Bregzitu, koji bi možda mogao da ima drugačiji rezultat.\nLideri partije su se dugo protivili toj ideji i poručivali da poštuju rezultate referenduma iz 2016. ali bi mogli da donesu drugačiju odluku na četvorodnevnoj konferenciji koja počinje u nedelju u Liverpulu.\nLider partije Džeremi Korbin dugo se protivio drugom referendumu o Bregzitu, ali se čini da je taj njegov stav ublažen.\nLider Laburističke partije Džeremi Korbin\nKorbin je za "Sandej Miror" rekao da "ne poziva na drugi referendum, ali da će, ako konferencija Laburističke stranke donese takvu odluku, to poštovati i delovati u skladu s tim".\nVećina članova Laburističke partije glasala je za ostanak Britanije u EU, ali veliki broj od njihovih 257 poslanika u parlamentu predstavlja okruge u kojima su građani glasali za Bregzit.\nOd 2016. laburisti su se držali poliltike "konstruktivne dvosmislenosti", u pokušaju da pomiri one koji su glasali za izlazak iz EU i one koji su glasli suprotno. Partija se protivi "torijevskom Bregzitu" Tereze Mej, ali ne i samom izlasku Britanije iz Unije, odnosno zalaže se da Britanija i dalje ostane u carinskom sistemu EU i da ima pristup jedinstvenom tržištu.\nIpak, plan konzervativaca o tesnim trgovinskim vezama Britanije i EU odbačen je na poslednjem samitu Unije u Salcburgu. Rizik da se ne postigne dogovor se takođe povećava, a rok za izlazak Britanije iz EU je mart 2019.


07:57 >> 07:44\nS kim smo najviše trgovali u kriznoj korona godini i da li je bilo iznenađenja\nStatistika pokazuje da smo prošle godine u odnosu na 2019. imali najveći rast uvoza iz Kine, dok je najviše skočio izvoz u SAD. Ipak, to nisu zemlje s kojima smo najviše trgovali u kriznoj 2020. godini. Nemačka je već godinama najveći spoljno-trgovinski partner Srbije.\nS ovom zemljom imali smo i u kriznoj, “korona“, godini za 11 meseci trgovinsku razmenu vrednu 4,83 milijardi evra, što je za samo 0,4 odsto manji iznos nego u 2019. godini.\nTakođe kada se posmatraju, pojedinačno za uvoz i izvoz, podaci koje su za 24sedam naveli u Privrednoj komori Srbije (PKS), Nemačka je i tada prva na listi. U odnosu na prethodnu, predkriznu godinu, uvoz iz Nemačke porastao je za 1,2 odsto za 11 meseci i iznosio je 2,83 milijarde evra, dok je izvoz iz Srbije u ovu zemlju, vredan nešto više od dve milijarde, manji za 2,7 odsto.\nNajveći pad ukupne razmene sa Rusijom\nZanimljivo je da smo u prošloj godini, za prvih 11 meseci, imali najveći rast ukupne trgovine, u poređenju sa 2019. godinom, sa Kinom, i to čak za 25 odsto. Na drugom mestu našla se Mađarska s kojom je spoljno-trgovinska razmena porasla za 9,5 odsto u odnosu na 2019. godinu, dok je sa Turskom veća za 6,6 odsto.\nTrgovina sa svetom vredna 36,3 milijarde\nUkupna spoljno-trgovinska razmena Srbije sa svetom, prema podacima PKS, za 11 meseci 2020. godine iznosila je 36,3 milijarde evra. I pored pandemije i svih problema koji su zadesili globalnu ekonomiju, trgovinska razmena Srbije sa svetom manja je za samo 3,9 odsto u odnosu na isti period 2019. Tada je spoljno-trgovinska razmena naše zemlje i sveta vredela 37,77 milijardi evra.\nS druge strane, kako ističu u PKS, najveći pad ukupne robne razmene Srbija je za 11 meseci 2020. imala sa Rusijom (27,3 odsto), zatim sa Austrijom (14,6 odsto) i Italijom (14,2 odsto).\nU izvozu robe i usluga iz Srbije najveći rast ostvaren je sa SAD, i to za 17,4 odsto, s tim da je vrednost izvoza iznosila 284 miliona evra. Na drugom mestu je Poljska gde smo za 11 meseci 2020. izvezli 13,6 odsto više robe u odnosu na isti period 2019. dok je u Tursku izvoz bio veći za 9,1 odsto.\nNajveći pad izvoza, pokazuju podaci PKS, imali smo sa Slovačkom, čak 23,6 odsto, zatim sa Italijom (22,1 odsto) i Austrijom (16,3 odsto).\nI Mađarska u top pet partnera\nU uvozu smo za 11 meseci prošle godine najveći rast imali sa Kinom, 27,7 odsto, dok je na drugom mestu Mađarska iz koje smo uvezli robu i usluge za 11,8 odsto veće nego u istom periodu 2019. godine, a iz Holandije za 11,6 odsto.\nNajveći pad uvoza Srbija je u 2020. imala sa Rusijom, čak 34,9 odsto, dok se Češka našla na drugoj poziciji sa 15 odsto manjim uvozom u odnosu na 2019. i Bugarska na trećem mestu sa 14,3 odsto pada uvoza.\nKada se radi o ukupnoj spoljno-trgovinskoj razmeni, iza Nemačke koja zauzima prvu poziciju, prema podacima PKS za 11 meseci 2020. godine, nalazi se Italija. Vrednost trgovinske razmene iznosila je 3,04 milijarde evra, što je manje za 14,2 odsto u odnosu na isti period 2019. Sledeća je Kina, s kojom smo ostvarili razmenu vrednu 2,87 milijardi, što je za 25 odsto više u odnosu na 2019.\nVeliki trgovinski partner Srbije već godinama je i Italija; Pixabay/juliacasado1\nRusija je na četvrtom mestu sa razmenom vrednom 1,99 milijardi evra, koja je manja za 27,3 odsto jer je u isto vreme 2019. iznosila 2,74 milijardi evra. Na petom mestu je Mađarska, sa 1,78 milijardi evra vrednom razmenom, i skokom od 9,5 odsto u odnosu na prethodnu godinu.\nPandemija povećala vrednost nekretnina: Stanovi skuplji i za 15 odsto, ne očekuje se skoro “smirivanje”\nItalija ključni igrač\nKada se radi o izvozu iz Srbije, prema podacima PKS, naš drugi najveći partner je Italija, sa vrednošću izvoza od 1,29 milijardi evra, i padom od 22,1 odsto u odnosu na 2019. godinu.\nBiH je na trećem mestu sa 1,1 milijardom evra vrednim izvozom u ovu zemlju, koji je u odnosu na isti period (11 meseci) 2019. godine pao za 10,9 odsto.\nU kriznoj godini smo posle Nemačke najviše uvozili iz Kine. Tako je vrednost uvezene robe i usluga za 11 meseci 2020. iznosila 2,6 milijardi evra. Uvoz je, prema podacima PKS, porastao za 27,7 odsto u odnosu na 2019.\nTreća pozicija pripada Italiji, iz koje smo uvezli robu i usluge vredne 1,75 milijardi evra, s tim da je uvoz iz ove zemlje manji za 7,4 odsto u poređenju sa prethodnom godinom.\nIzvoz Srbije skočio 27 odsto za deset meseci, uvoz za 23,5 procenata\nRusija povećala izvoz votke: Uvoz kafe i čaja u znatnom porastu\nizvoz Kina SAD trgovinski partneri uvoz


Portal Sarajevo-RS.com - Nije preporučljivo kupati se na pojedinim plažama u Tivtu i Kumboru\nKvalitet morske vode na kupalištu hotela Kamelija u Tivtu i centralnoj plaži u Kumboru je van kontrole, što nije preporučljivo za kupanje i rekreaciju. To su pokazali rezultati posljednje analize sanitarnog kvaliteta morske vode, koja je na 90 javnih kupališta duž crnogorskog primorja obavljena, piše portal Cafe del Montenegro.\n"Najnovija analiza pokazala je da 92,2 odsto kupališta duž crnogorske obale ima kvalitet morske vode prve, odnosno K1 klase, dok je na 5,6 odsto kupališta, K2 klase. Radi utvrđivanja da li se radi o prolaznoj promjeni ili prisustvu zagađenja morske vode na ovim lokacijama, Institut za biologiju mora izvršio je ponovno uzorkovanje, a rezultate ovih analiza očekuju se za dva dana", saopštili su iz Morskog dobra.\nKako navode od ukupno 14 kupališta u Ulcinju, na 13 kvalitet je bio K1, a na 1 kupalištu K2 klase. U Baru, kvalitet morske vode je bio K1 klase na svih 10 kupališta. U Budvi, 23 kupališta su imala kvalitet morske vode K1 klase, a 1 K2 klase. Na području opštine Kotor, morska voda je bila K1 klase na svih 14 kupališta.\nU Tivtu, kvalitet morske vode bio je K1 klase na 9 kupališta, dok je na jednom bio van kategorije. U Herceg Novom od 24 kupališta uključena u program monitoringa, 16 kupališta je imalo kvalitet morske vode K1 klase, 3 kupališta K2 klase dok je na jednom kupalištu kvalitet bio van kategorije, navodi portal Cafe del Montenegro.\nMore in this category: « Sarajevo vodi politiku zataškavanja zločina nad Srbima Preminuo Goran Hadžić »\nObjavljeno: 09.12.2017 - 21:12 / Hits:1928 puta\nObjavljeno: 08.12.2017 - 22:31 / Hits:1390 puta\nObjavljeno: 06.12.2017 - 21:21 / Hits:566 puta\nObjavljeno: 06.12.2017 - 19:23 / Hits:655 puta\nObjavljeno: 05.12.2017 - 10:00 / Hits:691 puta\nObjavljeno: 01.12.2017 - 16:35 / Hits:1861 puta\nObjavljeno: 12.11.2017 - 20:08 / Hits:884 puta\nObjavljeno: 26.10.2017 - 19:17 / Hits:1532 puta\nObjavljeno: 05.10.2017 - 12:35 / Hits:1053 puta\nObjavljeno: 03.10.2017 - 20:56 / Hits:1679 puta\nObjavljeno: 23.09.2017 - 00:07 / Hits:1589 puta\nObjavljeno: 29.08.2017 - 21:07 / Hits:2243 puta\nObjavljeno: 22.08.2017 - 15:54 / Hits:1396 puta\nObjavljeno: 14.08.2017 - 17:39 / Hits:1176 puta\nObjavljeno: 07.08.2017 - 15:22 / Hits:2698 puta\nObjavljeno: 28.06.2017 - 15:31 / Hits:2083 puta\nObjavljeno: 24.06.2017 - 16:32 / Hits:1255 puta\nObjavljeno: 02.06.2017 - 15:15 / Hits:1507 puta\nObjavljeno: 26.05.2017 - 20:40 / Hits:2585 puta\nObjavljeno: 25.05.2017 - 12:49 / Hits:1627 puta\nObjavljeno: 15.05.2017 - 10:28 / Hits:2339 puta\nObjavljeno: 11.05.2017 - 20:04 / Hits:1589 puta\nObjavljeno: 10.05.2017 - 23:50 / Hits:2447 puta\nObjavljeno: 03.05.2017 - 16:03 / Hits:1563 puta\nObjavljeno: 27.04.2017 - 20:38 / Hits:1062 puta\nObjavljeno: 14.04.2017 - 22:10 / Hits:2045 puta\nObjavljeno: 10.04.2017 - 20:10 / Hits:1412 puta\nObjavljeno: 09.04.2017 - 14:41 / Hits:1398 puta\nObjavljeno: 06.04.2017 - 21:58 / Hits:1154 puta


EU pozdravila izbor Transjadranskog gasovoda - Grad Prijepolje\nGrad Prijepolje > Vesti > Svet > EU pozdravila izbor Transjadranskog gasovoda\nEU pozdravila izbor Transjadranskog gasovoda\nBrisel – Evropska komisija pozdravila je danas izbor Transjadranskog gasovoda (TAP) za dopremanje azerbejdzanskog gasa do Evrope počevši od 2019. godine, čime će se smanjiti evropska zavisnost od ruskog uvoznog gasa.\nOdluka objavljena početkom ove nedelje je „prekretnica u unapredjenju energetske bezbednosti naše Unije“, izjavio je predsednik Evropske komisije, Žoze Manuel Barozo, a prenosi Frans pres.\nAzerbejdžanski energetski konzorcijum Šah Deniz II odlučio je da će gasom snabdevati Evropu preko Transjadranskog gasovoda, koji bi trebalo da ide od Turske prema Italiji, preko Grčke i Albanije.\n– Sada imamo partnera za gas i uveren sam da ćemo u budućnosti primiti više gasa – izjavio je evropski komesar za energetiku, Ginter Etinger.\nKonzorcijum Šah Deniz II čine britanska energetska kompanija Britiš Petroleum, norveški Statoil, francuski Total i azerbejdžanski Sokar, a ova grupacija namerava da godišnje izvlači 16 milijardi kubnih metara gasa ispod površine Kaspijskog mora.\nŠest milijardi kubnih metara će od 2018. ići za Tursku, dok će preostale količine ići za Evropu od 2019, godine, saopšteno je iz BP-a.\nGlavni rival TAP-u je bio projekat Nabuko, koji je trebalo da doprema gas od tursko-bugarske granice, a zatim preko Bugarske, Rumunije, Madjarske do Austrije, što je ocenjeno kao duža i daleko skuplja trasa.


Naslovna/Svijet/Milijarderi koji su obećali novac za Notre-Dame još nisu dali pare\nKada je jezivi požar 15. aprila ove godine uništio jedan od simbola istorije ljudske civilizacije, katedralu Notre-Dame u Parizu, francuski milijarderi obećali su uplatiti milione da se skupi jedna milijarda za obnovu objekta.\nAssociated Press javlja da niti jedan francuski milijarder koji je javno obećao finansijsku podršku dosad nije uplatio niti jedan fening…\nUz pomoć tog novca, plaćaju se računi i plaće za 150 radnika koliko ih radi na obnovi slavne katedrale. To udruženje upravo će prebaciti 3.6 miliona evra za nastavak radova, a predsjednik organizacije Michel Picaud otkrio je kako je 90 posto novca došlo od – Amerikanaca.\nFrancuski milijarder Bernard Arnault i njegova kompanija LVMH obećali su 200 miliona evra, Francois Henri-Pinault, kralj Keringa, kompanije koja trguje luksuznim predmetima, obećao je 100 miliona evra, itd.\nAndre Finot, jedan od portparola slavne katedrale, otkrio je da tog novca nema – jer donori čekaju da vide planove za rekonstrukciju i bore se za ugovore.\n“Najveći donatori nisu platili ni centa. Žele znati kako se njihov novac troši i žele da vide gdje će te pare otići, ne žele da samo plate radnike”, rekao je Finot.\nKompanija kralj Nastavak novac pare plate požar udruženje


Dani sela Bačkog Gradišta\n22/07/2019 Tanja Drapšin Dani sela Bačkog Gradišta\nProteklog vikenda (12., 13., i 14. jul) na stadionu FK “Vojvodina” u Bačkom Gradištu organizovani su i ove godine Dani sela (Bačkog Gradišta). Ova manifestacije posvećena svim meštanima sela pa je tako i program prilagođen da pokriva sve generacije. Od petka do nedelje smenjivali su se program za decu i odrasle od radionica do ispijanja piva. Kao i uvek, ipak je ovo Bačka, najviše se pažnje poklonilo kotlićima u kojima su se kuvali svinjski i lovački gulaši a Gradištanci se takmičili da osvoje nagradu najboljeg kuvara.\nKada su klinci u pitanju tu se za veoma raznovrsan program pobrinulo Humanitarno udruženje “Đina” koje je organizovalo niz radionica svako popodne od sportskig (odbojka, kuglanje, fudbal) do umetničkih i kreativnih radionica kao i društvenih igara. Mališani su imali aktivan vikend i radionice su bile veoma dobro posećene.\nMali Gradištanci i gosti su ove godine premijerno imali priliku da učestvuju u takmičenju brzog jedenja krempite a frizerski salon „Miksa“ je klincima pravio frizure da liče na svog super heroja.\nNa kraju programa, kada su se radionice završile i kada se pojeo gulaš veče je bilo rezervisano za kulturno umetnički program takođe prilagođen svim generacijama. Nastupili su KUD-ovi “Đeram” i “Kulturkor” a veče se završilo svirkom bendova “Berbence zeneker” iz Temerina i “Parlament benda”. Naravno, ovo je bila i dobra prilika da meštani Gradišta i okolnih mesta izlože svoje proizvode iz kućne radinosti i da eventualno nešto i zarade. Kada je u pitanju ovo slavlje, ovo će ove godine biti jedinstven prilika za Gradištance da se ovako masovno okupe jer je nekoliko nedelje ranije kroz javnost protutnjala vest da ove godine zbog toga što lokalna samouprava nije podržala omiljenu manifestaciju Dan palačinki ona neće biti održana.\nDane sela je opštinska uprava podržala a Grdištanci ih organizovali uz podršku drugih organizacija kao što su BUM, PU “Labud Pejović”, Sportski savez opštine Bečej., FK “Vojvodina” dr. Sa terena FK „Vojvodine“ meštani su se kasno u noć razišli, do sledeće godine na istom mestu i sa novim sadržajima kako su obećali organizatori.\n← Uspesi bečejskog moto kluba na „Nagrada Kraljeva 2019“\nLetnja razglednica Bačkog Petrovog sela →


Varta akumulator blue DYNAMIC 12V 44Ah + fiat kocka B36 | ePonuda.com\nVarta akumulator blue DYNAMIC 12V 44Ah + fiat kocka B36 cene\nEPonuda nije internet prodavnica već Vam omogućava da brzo i lako nađete Varta akumulator blue DYNAMIC 12V 44Ah + fiat kocka B36 po najjeftinijoj ceni. Naš cilj je da kupci budu što bolje informisani o ponudi Varta akumulator blue DYNAMIC 12V 44Ah + fiat kocka B36 na tržištu Srbije. Vrlo lako nalazite željeni proizvod za kategoriju Akumulatori cene, ne morate da lutate od sajta do sajta za Varta Akumulatori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Varta akumulator blue DYNAMIC 12V 44Ah + fiat kocka B36 sa PRODAVCEM. EPonuda ne može da garantuje potpunu tačnost specifikacije i slika za Varta akumulator blue DYNAMIC 12V 44Ah + fiat kocka B36. Pre kupovine, podatke za Varta akumulator blue DYNAMIC 12V 44Ah + fiat kocka B36 proverite na sajtu PROIZVOĐAČA.


Vučić: Ovo je vojska svih građana Srbije, sposobna da ih brani – Balkanekspresrb.rs\nIzvor: Tanjug/Foto: Ministrastvo odbrane\nPEŠTER – Vojska Srbije pripada svim našim građanima, bez obzira na veru i nacionalnost, spremna, sposobna i obučena da sačuva i njih i našu zemlju, ukoliko bi bilo ko pomislio da izvrši agresiju na Srbiju, poručio je danas predsednik Aleksandar Vučić nakon vojne vežbe “Sadejstvo 2020” na Pešteru.\n“Snažimo svoju vojsku da bismo odvratili svakog agresora od napada na nas, a nama ne pada na pamet da vodimo bilo kakve agresivne sukobe”, naglasio je Vučić.\nVučić:Vojska nije samo srpska,već i svih manjina u Srbiji\nPredsednik Aleksandar Vučić poručio je danas da Vojska Srbije nije samo vojska srpskog naroda, veći i svih ostalih naroda koji žive u Srbiji, te da je obučena da brani svakog stanovnika, bez obzira na veru i nacionalnost.\nVučić je tako odgovorio na pitanje novinara da prokomentariše reakcije da se vežbom “Sadejstvo 2020” na Pešteru šalju “neke poruke” Bošnjacima, koji su većinsko stanovništvo u tom kraju.\nVučiću maketa MIG-29,Vulinu helikoptera,Dodiku tenka\nPredsednik Aleksandar Vučić, danas je, po završetku vojne vežbe “Sadejstvo2020”, dobio na poklon maketu modernizovanog aviona MIG-29, koji su danas na Pešteru prvi put zapucali nakon dve decenije.\nPoklon je predsedniku Srbije predao je general major Duško Žarković, komandant Ratnog vazduhoplovstva i protivvazduhoplovbne odbrane Vojske Srbije.\nVučić o napadima da je zloupotrebio smrt Panića: Sramota\nPredsednik Srbije Aleksandar Vučić nije hteo danas da odgovara na pitanje novinara o pojedinim opaskama da je u okviru svojih komentara na Izveštaj EK zloupotrebljavao smrt Ranka Panića, osim, kako je rekao, jednom rečju: “Sramota”.\nInače, Ranko Panić, koji je bio proteran iz Hrvatske tokom operacije Oluja, pretučen je kao učesnik protesta u leto 2008. godine i od posledica prebijanja preminuo u Klinickom centru Srbije polovinom avgusta 2008.\nVučić: Nesumnjivo teže ulaganje zbog kovida\nPredsednik Srbije Aleksandar Vučić istakao je da će situacija oko uticaja korona virusa na ekonomiju biti teška, jer će pandemija trajati duže nego što se očekivalo u svetu, a čekanje na vakcinu se odužilo.\nUpitan da li se plaši da bi globalne ekonomske posledice pandemije mogle da utiču na dodatna ulaganja i snaženje Vojske Srbije, što je vazno za održivost politike vojne neutralnosti, ali i na realizaciju drugih projekata, Vučić je kazao da je nesumnjivo tako.\nVučić poželeo Vučeliću oporavak\nPredsednik Srbije Aleksandar Vučić poželeo je danas Miloradu Vučeliću, koji se nalazi na respiratoru u bolnici, dovoljno snage za uspešan oporavak, navodeći da ocene pojedinih medija da je Vučelić “režimski sluga” u trenutku kada se bori sa ozbiljnom bolešću, govore više o tom portalu nego o Vučeliću.\nUpitan da prokomentariše to što jedan portal Vučelića, u trenutku kada je u bolnici na respiratoru, predstavlja kao režimskog slugu, Vučić je rekao da Vučelića dugo poznaje i da takvi navodi ne govore o njemu.\nVučić,u šali:Generale, ovo liči na ozbiljnu vojsku\nGenerale, ovo liči na ozbiljnu vojsku, rekao je, u šali, ne skrivajući zadovoljstvo onim što je video na Pešteru, predsednik i vrhovni komandant Aleksandar Vučić načelniku Generalštaba Vojske Srbije Milanuu Mojsiloviću.\nVučić: Ne bi bilo fer da otkrijem o kom projektu je reč\nPredsednik Srbije Aleksandar Vučić nije danas želeo da otkrije koji je to projekat u regionu, koji konkuriše za sredstva iz paketa pomoći EU, uperen direktno protiv interesa Srbije, navodeći da to ne bi bilo fer.\nVučić je u četvrtak evropskom komesaru Oliveru Varheiju, tokom njegove posete Beogradu, ukazao na takav projekat, ali tada na pres konferenciji nije precizirao o čemu je reč.\nDodik:Srpska vojska sposobna da odbrani državnost\nČlan Predsedništva BiH Milorad Dodik izjavio je danas da je srpska vojska na Pešteru pokazala da je sposobna da odbrani državnost i suverenitet zemlje.\nDodik je čestitao Ministarstvu odbrane i Vojsci Srbije na uspešno realizovanoj vojnoj vežbi “Sadejstvo 2020”, a predsedniku Srbije Aleksandru Vučiću na odlučnosti da modernizuje vojsku.\nNovozaraženih 173, jedna osoba preminula


Radio Šumadinac > Forum > OPŠTI FORUMI > Zdravlje > Crna cokolada za bolju funkciju mozga\n25.08.2012 10:52 #1\nIstraživanje italijanskih naučnika sa univerziteta u Akvili sugeriše da visoke doze flavonola prisutnih u crnoj čokoladi pomažu osobama s blagim kognitivnim poremećajem\n- Istraživanje italijanskih naučnika sa univerziteta u Akvili sugeriše da visoke doze flavonola prisutnih u crnoj čokoladi pomažu osobama s blagim kognitivnim poremećajem.\nOsobe s tim poremećajem nisu dementne, ali primećuju da su povremeno zaboravni, imaju poteškoće sa koncentracijom što ih ometa u svakodnevnom životu i radu, prenosi portal Pliva.\nFlavonoli su antioksidansi za koje je već potvrđeno da mogu da poboljšaju cirkulaciju krvi.\nIstraživači smatraju da dodavanje flavonola svakodnevnoj ishrani predstavlja efikasnu metodu popravljanja funkcije mozga kod osoba s blagim kognitivnim poremećajem.\nNovi nalazi se temelje na podacima prikupljenima od 90 ispitanika, pri čemu se pokazalo da najbolje rezultate na testiranjima kognitivnih funkcija imaju osobe koje su tokom osam nedelja primale najveće doze flavonola (990 miligrama dnevno).\nU naučnom časopisu "Hypertension" se navodi da su flavonoli prisutni i u grožđu, čaju, crnom vinu i jabukama.\nNaučnici Univerziteta Kembridž takođe su objavili da je konzumiranje čokolade povezano s prosečno 37 odsto manjim rizikom za razvoj bolesti srca.\nNjihovi rezultati se temelje na analizi podataka prikupljenih za potrebe sedam ranijih istraživanja sprovedenih uz učešće oko 100.000 ispitanika.\nNaime, pet istraživanja je ukazalo na pozitivan učinak čokolade na zdravlje kardiovaskularnog sistema, dok preostale dve studije nisu pružile nikakve dokaze za to.\nBritanski naučnici dodaju da je konzumacija čokolade bila povezana i s prosečno 29 odsto manjim rizikom za moždani udar.\nPrema njihovim rečima, veliki uticaj na zdravlje srca imaju antioksidansi iz grupe flavonola koji su prisutni u čokoladi.\nMeđutim, istraživači u časopisu British Medical Journal upozoravaju da uzimanje velikih količina čokolade nije preporučljiva jer sadrži visok nivo šećera i masti.


BRIGA O LJUDIMA I RESURSIMA REZULTIRA POSLOVNIM POBEDAMA: Hemofarm objavio Izveštaj o održivom razvoju za 2019. - eVršac\nUprkos stalnom rastu proizvodnje, Hemofarm je u prethodnom periodu uspeo da smanji utrošak energenata u proizvodnim procesima.\nTokom poslednje decenije kada je protekla u velikoj posvećenosti održivom razvoju, kompanija je smanjila potrošnju vode za oko godinu dana njenog prosečnog korišćenja i sačuvala oko 157 hektara šuma što je približno površini od 200 fudbalskih terena, istaknuto je u tek objavljenom Hemofarmovom Izveštaju o održivom razvoju za 2019. godinu.\nPošto kompanije o svom održivom poslovanju izveštavaju za prethodnu poslovnu godinu, Hemofarm je aktuelni izveštaj pripremao u uslovima pandemije koronavirusa, te je rešio da na sopstvenom primeru pokaže kako su ciljevi održivog razvoja primenjivani u poslovanju ove kompanije u trogodišnjem periodu – 2019. pre pandemije, 2020. tokom zdravstvene krize i 2021. kada se nadamo njenom okončanju.\nHemofarm to vidi kao svoj doprinos lokalnoj i svetskoj privredi putem kojeg omogućava drugima da na primeru jedne kompanije shvate koliki je značaj održivog poslovanja u svakodnevnom radu, a posebno u doba krize.\nZa nas u Hemofarmu održivi razvoj nije ništa drugo do domaćinsko poslovanje, ono unutar kuće, ali i prema zajednici. Prošle godine postavili smo brojne rekorde u poslovanju: od istorijskog obima proizvodnje i veličine proizvodnog portfolija do novog rasta prodaje. Zabeležili smo povećanje broja zaposlenih i skoro 27 miliona evra investicija u proizvodnu opremu i inovativne tehnologije. U isto vreme, naši zaposleni volontirali su 1.874 sati ili 2,5 meseca. Sve ovo pomoglo je da se ove godine sa aktuelnom pandemijom suočimo na efikasan i odgovoran način, i da na delu pokažemo koliki značaj domaća proizvodnja lekova i medicinskih sredstava ima za državu i građane, posebno u vremenima krize. Održivi razvoj jednak je snažnom imunitetu – on se stvara i jača kako bi se uspešno nastavilo dalje. Tako je i nas u Hemofarmu ojačao i dobro pripremio za pandemijsku krizu koja je usledila, ističe dr Ronald Zeliger, generalni direktor Hemofarma.


Ulaznica za tržište rada - Forum evropskih lidera - Nedeljnik Vreme\nForum evropskih lidera\nUlaznica za tržište rada\nTokom dva dana koliko je trajao forum raspravljalo se o mogućnostima i izazovima s kojima se lideri sreću u globalnoj ekonomiji, pre svega o zapošljavanju i stvaranju mogućnosti Evropljanima da steknu neophodna znanja i veštine iz oblasti informaciono-komunikacionih tehnologija\nKrajem januara, baš u vreme kada je završen ekonomski forum u Davosu, gde je na jednom mestu bila okupljena svetska ekonomska elita, održan je nešto drugačiji forum koji je okupio evropsku političku elitu predvođenu Gordonom Braunom, britanskim ministrom finansija, laburistom, koji je "viđen" i kao naredni premijer Velike Britanije. Četvrti po redu Microsoft Government Leaders Forum (GLF) održan je u Edinburgu, u zgradi škotskog parlamenta. Ovaj skup lidera Evrope usmeren je na formulisanje uspešnih strategija koje uključuju doprinos tehnologije obrazovanju, vladanju i ekonomskom razvoju. Govorilo se o oblastima povezanim sa elektronskom upravom, učenjem na daljinu i tranzicijom ka ekonomiji znanja, a najviše pažnje posvećeno je profesionalnom usavršavanju građana uz pomoć novih tehnologija.\nOve godine, GLF je otvorio predsednik škotskog parlamenta Džordž Rid. Na otvaranju je govorio i Žan-Filip Kurtoa, predsednik međunarodnog segmenta Majkrosofta, dok su zajedničko predavanje održali predsednik Majkrosoft korporacije Bil Gejts i Gordon Braun. Među zvanicama se našlo i oko 300 visokih vladinih službenika, od toga pet premijera i više od 20 ministara evropskih zemalja, kao i brojni biznismeni. Oni su tokom dva dana koliko je trajao forum raspravljali o mogućnostima i izazovima s kojima se lideri sreću u globalnoj ekonomiji, pre svega o zapošljavanju i stvaranju mogućnosti Evropljanima da steknu neophodna znanja i veštine iz oblasti informaciono-komunikacionih tehnologija.\nNIGDE BEZ RAČUNARA: Koliko su pomenuta znanja neophodna, pokazuje i istraživanje IDC-a o e-veštinama kao ključu za povećanje zaposlenosti. Ova vodeća svetska kuća u oblasti istraživanja ICT tržišta sprovela je istraživanje među 600 poslodavaca u deset evropskih država o veštinama radnika i potrebama u njihovom sektoru. Ono je pokazalo da su ulaganja u protekloj deceniji doprinela tome da evropska radna snaga stekne dobre osnovne ICT veštine, te da je to dobar temelj kojem je svakako neophodna nadogradnja. ICT veštine danas postaju ulaznica za tržište rada, i neophodne su, prema rečima Marijan Kolding, direktorke istraživanja u IDC-u, bez obzira na vrstu radnog mesta. Ipak, osnovna znanja, koja podrazumevaju, na primer, pisanje teksta na računaru ili slanje i-mejlova neće uskoro biti dovoljna. Tri četvrtine ispitanika reklo je da ICT veštine radnika imaju krucijalni značaj za rast, konkurentnost i modernizaciju preduzeća, a da je najveći problem, logično, nedostatak vremena i novca. Zato oni očekuju od svojih radnika da te veštine stiču u hodu.\nVodeći se ovakvim podacima, svi ovi ljudi okupili su se kako bi razmenili ideje i napravili konkretne dogovore i strategiju. Bil Gejts je u svom govoru objasnio da se potpuno slaže sa stavovima Gordona Brauna koji se tiču obrazovanja kao ključne investicije jedne vlade i ključne stvari koja će odrediti budućnost svake države. Gejts kaže da treba imati skromna očekivanja kada je reč o vezi između tehnologije i obrazovanja, upravo zato što su ona bila prevelika kada su se pojavili televizija, video-kasete ili softveri za učenje. Međutim, on je izrazio uverenje da smo na tragu tehnologije koja će ipak napraviti razliku, odnosno uveliko uticati na obrazovanje. "Kada sam upisao Harvard, šta mi je bilo privlačno? Pa, imali su dobra predavanja, neverovatne ljude, dobitnike Nobelove nagrade, i malo nas je dobilo priliku da ih sluša. E pa, to neće više biti privilegija studenata koji pohađaju najbolje fakultete", rekao je Gejts dodajući da će ta predavanja veliki broj univerziteta postaviti na internet besplatno te da će biti dostupna svima. Studenti neće morati da budu vezani za određeno mesto kako bi stekli diplomu, već će to moći da urade putem interneta. Za njega, najveći značaj za obrazovanje imaju diskusione grupe koje omogućavaju studentima da sebi razjasne ono što uče i da kroz razmenu ideja budu motivisani, a to sve takođe može da se uradi preko interneta…\nKONKRETNO: Na nešto slično pozvao se i Gordon Braun dajući ilustrativan primer: bilo je potrebno samo 40 godina da prvih 50 miliona ljudi poseduje radio, samo 16 godina da prvih 50 miliona poseduje računar, i samo pet godina da isti broj ljudi počne da koristi internet. On je citirao raniju Gejtsovu izjavu da "vaša plata, koja je bila određena zemljom u kojoj ste, u budućnosti će biti određena obrazovanjem koje posedujete", i naveo podatak da u Britaniji danas ima 3,4 miliona nekvalifikovanih radnika, a da će ih do 2020. godine biti potrebno samo 600.000. Takođe, iste godine biće potrebno 14 miliona visokokvalifikovanih radnika kojih danas ima devet miliona. Braun smatra da uz to treba postaviti još više ciljeve: da se neuspeh u školi ne toleriše, te da svako dete mora da je završi sa osnovnim znanjima, da svaka mlada osoba koja nastavlja obrazovanje mora da ima otvoreni put ka uspešnoj karijeri, a da svaka odrasla osoba mora da ima mogućnost dalje obuke. Braun je najavio i povećanje ulaganja po učeniku u Britaniji sa 100 u 1997. na 1000 funti u 2011. godini.\nU prethodne tri godine Majkrosoft je na različite načine i kroz brojne programe obezbedio obuku za korišćenje i pristup tehnologiji za oko osam miliona Evropljana. Ove godine najavljena su dva nova programa koja će podržati razvoj ICT veština kako bi se na što efikasniji način veliki broj ljudi osposobio da na svom radnom mestu koristi tehnologije neohodne u XXI veku. Ovi treninzi su prepoznati od strane vlada mnogih evropskih zemalja kao ključni mehanizam za unapređenje zapošljavanja, ali i konkurentnosti. Prema planu, prvi program obuhvatiće ICT obuku za 100.000 osoba do 2010. godine.\nGejts je najavio značajno širenje Inovativnih škola u 12 zemalja: Velikoj Britaniji, Francuskoj, Nemačkoj, Finskoj, Nemačkoj, Kataru, Kanadi, Meksiku, Irskoj, Brazilu, Čileu i Hongkongu. Ove škole će sarađivati sa vladama, prosvetnim radnicima i Majkrosoftovim partnerima širom sveta, kako bi se modernizovale i spremile za izazove učenja u XXI veku. Ova inicijativa prvobitno je započela u filadelfijskoj Školi budućnosti, koja je otvorena u septembru prošle godine. U Velikoj Britaniji ona će biti dalje razvijana u programu Izgradnje škola za budućnost. Reč je o investiciji britanske vlade vrednoj 45 milijardi funti koja će biti iskorišćena za transformaciju srednjih škola u Engleskoj. Od toga će najmanje deset odsto biti uloženo u ICT kako bi se svaka od njih modernizovala na najbolji način.\nGosti skupa bili su predstavnici crnogorske vlasti, dok iz Srbije nije došao niko. Svojih pet minuta za govornicom imao je i Salji Beriša, koji je, kako tvrde prisutni, dobio najveći aplauz za samo nekoliko rečenica izgovorenih na lošem engleskom, koje se svode na poruku: potrebna su nam nova radna mesta.\nJedan od srpskih projekata koji je proistekao iz ideja promovisanih na Government Leaders Forumu jeste "Besplatna IT obuka za pripadnike ugroženih kategorija" koja se sprovodi u Međunarodnoj mreži pomoći (IAN) uz pomoć Majkrosoftove donacije. Reč je o podizanju informatičke pismenosti (800 besplatnih kompjuterskih kurseva za najmanje 400 korisnika) među ugroženim grupama: izbeglicama, raseljenim licima, žrtvama torture, Romima…, i o povećavanju mogućnosti za njihovo zaposlenje.\nSličan program sproveden je prošle godine u saradnji sa Privrednom komorom Beograda pod nazivom "Unapređenje poslovanja u malim i srednjim preduzećima primenom savremenih informatičkih rešenja". Skup je imao nekoliko različitih celina, a zajednički cilj bio je da približi privrednicima savremena IT rešenja za vođenje poslovnih procesa. Za posetioce je bila organizovana besplatna obuka za najpopularnije Majkrosoft aplikacije.\nI pored brojnih zamkova i velelepnih edinburških zgrada, škotski parlament smešten je u novu zgradu moderne arhitekture izgrađenu upravo u ove svrhe. Naime, Škotska nije imala svoj parlament otkako je pre tri veka potpala pod englesku vlast, a referendumska odluka o parlamentu doneta je 1997. godine. Za izgradnju ovog potpuno jedinstvenog objekta, završenog 1999. godine, korišćeno je hrastovo i drvo platana, beton, sivi granit i crni kamen, i uloženo je čak 431 milion funti. To što je Microsoft Government Leaders Forum održan baš na ovom mestu simbolizuje upravo njegov cilj: inovativnost i modernost.\nI tek lansirani Microsoftovi proizvodi, operativni sistem Windows Vista i Office 2007 imali su svoju ulogu na ovom skupu. Uzimajući u obzir da oko 500 miliona ljudi u svetu koristi Windows, a 450 miliona Office, Microsoft smatra da će ovi proizvodi imati veliki i pozitivni uticaj na mnoga ekonomska i društvena pitanja. Ključno je zapravo obezbeđivanje pristupa tehnologiji na maternjem jeziku (na više od 100 jezika) kao i poštovanje kulturnih razlika. Ove tehnologije, po Microsoftu, donose mogućnost ili pomažu ljudima, biznisu i ekonomiji, te pomažu ekonomski rast i razvoj. Njihova je pretpostavka da će se ovi proizvodi naći u domovima i kancelarijama oko 94 miliona Evropljana i oko dve milijarde ljudi u svetu. Vista će takođe uticati na razvoj softverskih tržišta. Prema IDC-ovoj studiji, na šest ključnih tržišta Evrope (Francuska, Danska, Nemačka, Poljska i Španija), samo tokom 2007. godine Vista će se naći na oko 30 miliona kompjutera u Evropi i na 105 miliona u svetu. To će biti osnova za razvoj ostalih softvera i kompanija koje se bave proizvodnjom, prodajom i distribucijom proizvoda i usluga na bilo koji način povezanih sa Vistom. Još jedna IDC-ova studija pokazuje da će Vista u 28 najrazvijenijih evropskih zemalja obezbediti više od 1,7 miliona radnih mesta i stimulisati inovaciju.\nTrka bez (zvaničnih) kandidata


Halep: Neke grupe protiv opozicijskog bloka – Minber\nstu. 20, 2012 at 3:04 pm\nGlavna pro-islamska pobunjenička grupa u Halepu, gradu koji je linija fronta u sirijskom ratu, odbila je priznati novoformirani opozicijski blok Sirijsku nacionalnu koaliciju, kazavši da oni žele islamsku državu, prenose agencije.\n„Mi, borbeni odredi grada i provincije Halep, jednoglasno odbijamo konspirativni projekat nazvan Nacionalna koalicija i najavljujemo naš konsenzus da uspostavimo islamsku državu“ u Siriji, rekao je glasnogovornik grupe u videosnimci objavljenoj na internetu.\n„Odbijamo svaku eksternu koaliciju ili vijeće koje nam je nametnuto“, rekao je.\nEvropska unija priznala je novu koaliciju u ponedjeljak kao „legitimne predstavnike“ sirijskog naroda, ali je nije u potpunosti priznala kao predstavnike vlasti u Siriji.\nU videu postavljenom na internet, drugi neidentificirani govornik, koji je sjedio za stolom zajedno sa najmanje 30 ljudi, naveo je oko 14 naoružanih grupa kao potpisnike izjave, uključujući grupe kao što su Al-Nusra Front, Ahrar al-Sham i Liwa al-Tawhid, koji su, prema njegovim riječima, također odbili priznati koaliciju.\nAbdel Jabbar al-Okaidi, lider Slobodne sirijske vojske u gradu Halepu, rekao je za agenciju AFP da izjava ne predstavlja mišljenje svih pobunjeničkih grupa u provinciji.\n„Ove grupe predstavljaju militantne frakcije na terenu i reflektiraju njihovu poziciju, ali ne slažu se sve vojne snage u Halepu sa ovim“, rekao je bivši vojni poručnik koji je prebjegao na stranu pobunjenika.\n„Vojno vijeće objavilo je svoju podršku Nacionalnoj koaliciji i radi s njom“, dodao je Okaidi.\nNova Nacionalna koalicije najavila je da će lobirati za oružje kako bi pomogla da se svrgne predsjednik Bashar al-Assad.\nLavrov: Rusija i SAD nisu približili stavove o Siriji


Program javnih investicija Federacije od 2015. do 2017. godine - Akta.ba\n03.07.2014. 07:46 / Izvor: eKapija.ba\nVlada Federacije BiH usvojila je danas Program javnih investicija Federacije Bosne i Hercegovine za period 2015.-2017.godina. Osnovni cilj njegove izrade je usklađivanje razvojnih projekata Federacije BiH s realnim izvorima finansiranja za njihovu realizaciju. Program se sastoji od pregleda ukupnih ulaganja u kandidovane projekte i pregleda ulaganja u projekte u implementaciji po sektorima i lokacijama.\nKandidovani projekti su oni za koje nisu osigurana sredstva za finansiranje, a sadrže podatke o ukupnoj vrijednosti projekta, odnosno ukupnom iznosu sredstava potrebnih za njihovu realizaciju.\nProjekti u implementaciji su oni projekti za koji postoji važeća i zvanična odluka nadležnog tijela o osiguranju sredstava za implementaciju ili je izvjesno njihovo finansiranje.\nDomaća sredstva koja se koriste za realizaciju projekata su budžetska sredstva namijenjena za finansiranje javnih investicija i sufinansiranje projekata finansiranih iz kredita i donacija, prihodi prikupljeni od GSM licence, sredstva kantona, gradova, općina, javnih preduzeća, fondova, domaćih banaka i krajnjih korisnika za sufinansiranje projekata.\nOd ino sredstava predviđeni su krediti ili donacije međunarodnih finansijskih institucija (Svjetska banka, Međunarodna banka za obnovu i razvoj, Evropska investiciona banka, Evropska banka za obnovu i razvoj, Razvojna banka Vijeća Evrope, Međunarodni fond za poljoprivredni razvoj), sredstva Evropske komisije, te vlade pojedinih zemalja.\nProjekti u implementaciji se finansiraju, najvećim dijelom, ino sredstvima, od čega ino kreditima 80,14 posto, odnosno u iznosu od 2.563.805.605 KM. Inače, na implementaciju projekata do 31.12.2013. godine utrošeno je 1.151.362.163 KM ili 33,50 posto njihove ukupne vrijednosti.\nU 2014. godini utrošeno je 645.850.552 KM ili 62,05 posto od ukupno planiranih sredstava za tu godinu.\nZa 2015. godinu planirana su ukupna sredstva u iznosu od 885.0722.097 KM, od čega se 7,06 posto odnosi na budžetska sredstva, 77,38 posto na ino kredite, dok 15,56 posto otpada na ostale izvore finansiranja, saopćeno je iz Ureda za odnose s javnošću Vlade FBiH.\nProgram javnih investicija Federacije\nusklađivanje razvojnih projekata Federacije


POSKUPLJENJE STRUJE SAMO JEDNA OD PROMENA! Ministarka saopštila da ćemo morati da smanjimo troškove!\nMinistarstvo rudarstva i energetike je u prethodna tri meseca krenulo u ozbiljne promene unutar Elektroprivrede Srbije i distrubutivnog sistema, a cena struje je samo jedan korak u tome, kaže potpredsednica Vlade i ministarka rudarstva i energetike Zorana Mihajlović i poručuje da je EPS-u potreban investicioni bim i da se na tome sada radi.\nNavela je da Elektroprivreda Srbije nisu samo hidroelektrane i termoelektrane, nego je EPS stratški važno preduzeće i da je namera da ono bude moderno, uspešno i da zaista doprinosi BDP-u.\nU tom smislu je, kaže, potrebno načiniti mnogo koraka u isto vreme.\n“To ne znači da je cena električne energije jedini korak koji smo načinili. Moramo da znamo da EPS nije neprofitna organizacija, ni nevladina organizacija. To je strateški važno preduzeće u Srbiji koje utiče na privredni razvoj države”, rekla je Mihajlović odgovarajući na pitanje o poskupljenu struje od 1. februara.\nNaglasila je da moramo da budemo svesni da električna energija nije socijalna kategorija, nego najplemenitiji vid energije koji se proizvodi i da moramo da vodimo računa o proizvodnji te energije, kao i o potrošnji.\n“Moramo da budemo svesni da se vremena menjanju i da su troškovi proizvodnje električne energije mnogo viši nego što su ranije bili”, dodala je Mihajlović, posle potpisavanja izmena Posebnog kolektivnog ugovora sa predstavnicima sindikata EPS-a.\nKaže da je puno stvari koje su uticali na to da pričamo o povećanju cene električne enegije, a da je ovoga puta to povećanje bilo pre svega zbog povećanja usluga u prenosu i distribuciji i da se ono neće odraziti na neto prihod samog EPS-a.\nNavela je da su pre odluke o poskupljenju struje, učinjene promene u EPS-u jer je došlo do pravnog razdvajanja unutar preduzeća na Elektroprivredu Srbije s jedne, i s druge strane, sada imamo posebno nezavisno preduzeće Distributivni sistem Srbije.\n“To dalje znači da ćemo sigurno, po nekim našim procenama, smanjiti troškove, ne samo gubitke u prenosu električne energije, ali ćemo smanjiti troškove zato što sad na jednom mestu imamo distributivni sistem. To će se posebno videti krajem februara kada i 5.000 radnika bude prešlo da radi u ODS”, kaže Mihajlović.\nNaglasila je da se istovremeno radi i na investicionom planu za EPS kako bi to preduzeće bilo moderno i razvijeno.\n“Moramo da ulažemo, moramo da trošimo novac u nove investicije u EPS. To ne može da se desi za tri meseca, ali može da se napravi plan. EPS-u su potrebne milijarde evra investicija da bi uspela jednog trenutka da bude moderno, razvijeno i profitabilno preduzeće”, kaže Mihajlović.\nIstovreme se, kaže, ulaže se u zaštitu životne sredine i da sve ono što se na tom planu radilo do sada nije dovoljno i da mora mnogo više novca da se uloži.\n“Sve to zajedno predstavlja napredak u EPS-u. Cena električne energije je mali deo toga”, zaključila je Mihajlović.\nIzvor: (Espreso / Tanjug)\n← VELIKI USPEH SRBIJE SA VAKCINACIJOM TEMA BROJ 1 U EVROPI: Premijerka Brnabić u jutarnjem na Euronjuzu o imunizaciji u našoj zemlji\nVAŽNO ZA NAŠE GRAĐANE: Austrija se zalaže za uvođenje novih pravila koja se tiču vakcinacije →\n“MI SMO NA TAČKI BEZ POVRATKA” Nema promene stava Turske po pitanju ulaska Švedske i Finske u NATO\nPISMO SRBINA IZ CRNE GORE VUČIĆU: Dragi prijatelju, hvala ti! Našom Srbijom se ponosimo u svakom pogledu\nVučić: Srbija se dramatično pomerila u desno


Nataša Kandić: “Za 30 godina aktivizma nisam ovako obarana na pod” – Kakanj-X\nNa 6 velj, 2020 133\nNataša Kandić, osnivačica Fonda za humanitarno pravo u Srbiji, koju su u Opštini Stari Grad napali članovi Srpske radikalne stranke, rekla je za Radio Slobodnu Evropu (RSE) da je opština morala da obezbijedi skup koji se odvijao u njenoj zgradi.\nOsudi promocije Šešeljeve knjige u prostorijama Opštine Stari Grad pridružio se predsjednik Opštine Marko Bastać. On je za Radio Slobodna Evropa (RSE) rekao da “stranke koje imaju odbornike u opštini imaju pravo da koriste salu te opštine”.\n“Smatramo da nas svako poricanje zločina, agresivno negiranje tuđeg mišljenja i nametanje ideologije smrti ne samo udaljava od progresa, već onemogućava svaki vid normalnosti”, navodi se u saopštenju Demokratske omladine.\nOni dodaju da im je neshvatljiva odluka rukovodstva Gradske opštine Stari grad da iznajme salu za promociju “osvjedočenom neprijatelju demokratije”.\nVojislav ŠešeljizdvojenonapadaktivizamNataša Kandićradikalirbija


Policijska Uprava Zrenjanin | ZR KLIK\nZrenjanin- Počev od 16. marta pušten je u produkciju sistem plati.euprava.gov.rs za sve MUP-ove usluge na ...\nZrenjanin- Počev od 16. marta pušten je u produkciju sistem plati.euprava.gov.rs za sve MUP-ove usluge na Portalu eUprava. Sistem “ePlati” omogućava generisanje elektronske uplatnice za bilo koju uslu ...\nNa području Policijske uprave u Zrenjaninu proteklog vikenda dogodile su se četiri saobraćajne nezgode, o ...\nNa području Policijske uprave u Zrenjaninu proteklog vikenda dogodile su se četiri saobraćajne nezgode, od toga, dve sa materijalnom štetom i dve sa nastradalim licima. U ovim saobraćajnim nezgodama j ...\nZrenjanin- Na području Policijske uprave u Zrenjaninu proteklog vikenda dogodile su se četiri saobraćajne nezgode, od toga, tri saobraćajne nezgode sa povređenim licima i jedna sa materijalnom štetom. ...\nZrenjanin- Na području Policijske uprave u Zrenjaninu proteklog vikenda dogodilo se sedam saobraćajnih nezgoda, od toga, četiri saobraćajne nezgode sa povređenim licima i tri sa materijalnom štetom. U ...\nZrenjanin- Na području Policijske uprave u Zrenjaninu proteklog vikenda dogodile su se dve saobraćajne nezgode sa povređenim licima. U ovim saobraćajnim nezgodama dva lica su zadobila teške telesne po ...\nZrenjanin- Na području Policijske uprave u Zrenjaninu proteklog vikenda dogodile su se četiri saobraćajne nezgode, od toga tri sa povređenim licima. U ovim saobraćajnim nezgodama jedno lice je zadobil ...\nPROTEKLOG VIKENDA ŠEST SAOBRAĆANIH NESREĆA U KOJIMA JE JEDNA OSOBA IZGUBILA ŽIVOT\nZrenjanin- Na području Policijske uprave u Zrenjaninu proteklog vikenda dogodilo se šest saobraćajnih nezgoda, od kojih, tri sa povređenim licima i tri sa materijalnom štetom. U ovim saobraćajnim nezg ...


Nacionalne smernice za primenu lekova u periodu dojenja – Dom zdravlja Opovo\nZa izradu Smernica korišćene su referentne baze podataka, Drugs and Lactation Database (LactMed) i E-lactancia, te međunarodni publikovani radovi zasnovani na savremenim naučnim saznanjima o primeni lekova u periodu dojenja. U Smernicama je razmatrana bezbednost primene oko 450 lekova iz različitih terapijskih grupa. Takođe, predstavljeni su podaci o bezbednosti primene biljnih (lekovitih) proizvoda. Razmatrana je i bezbednost primene vakcina, suplementacije vitaminima i mineralima, kontracepcije u periodu dojenja, primena radioloških i nuklearno-medicinskih dijagnostičkih metoda i uticaj supstanci koje izazivaju zavisnost (alkohol, nikotin, kofein itd.).\nNacionalne smernice za primenu lekova u dojenju PDF


Utisak je da korona virus slabi i to se može videti na osnovu sve većeg broja blagih i asimptomatskih slučajeva, rekao je danas epidemiolog Predrag Kon i dodao da se kraj epidemije može očekivati između 10. i 12. nedelje. Najavio je da će se mere ukidati postepeno i da je ključno da se tada ne napravi greška.\n- U sedmoj nedelji, možemo eventualno očekivati ulazak virusa u neke kolektive, više nema gde da bude očigledne pretnje. Kada budemo ukidali mere, bitno je da ne napravimo grešku - kazao je Kon za RTS.\nNa pitanje da li se nazire kraj epidemije, Kon je potvrdio da je blizu.\nOn je dodao i da kraj vanrednog stanja možemo očekivati pre nego kraj epidemije, kako je naglasio, "posle izvesnih praznika".\n- Moramo se vratiti u život. Imaćemo prelazan period, postepeno će se ukidati mere - zaključuje Kon.\n"BIĆE LAKŠE SLEDEĆE GODINE" Dr Kon optimističan i otkriva kada će broj zaraženih pasti ISPOD 1.000


Crnogorska vlada usvojila sankcije prema Rusiji\nVlada Crne Gore u tehničkom mandatu usvojila je na današnjoj sjednici paket restriktivnih mjera prema Rusiji, saopštio je potpredsjednik i mandatar Dritan Abazović.\nAbazović je na svom Twitter profilu napisao da je na sjednici “Vlade Crne Gore upravo usvojen paket restriktivnih mjera prema Rusiji”. Crnogorska vlada je paket sankcija prema Rusiji usvojila u odsustvu premijera tehničke vlade Zdravka Krivokapića, koji se nalazi u Atini gdje prisustvuje ekonomskom forumu u Delfima.\nInače, Vlada Crne Gore je do sada više puta pokušavala da uvede sankcije Rusiji, pa je čak na jednom od zasjedanja zamalo došlo do fizičkog obračuna Krivokapića i ministra spoljnih poslova Ðorđa Radulovića.\nDanašnjom sjednicom je predsjedavao Abazović, koji je zahvalio na saradnji svim ministrima, Vladi, generalnom sekretaru NATO Jensu Stoltenbergu, NATO-u i Delegaciji Evropske unije u Crnoj Gori.\nNEWER POSTPosebna sjednica Narodne skupštine RS u ponedjeljak\nOLDER POSTKoliko zemlje se obrađuje u BiH?


Ozonpress : internet portal – otvoreno o svemu Na poligonu u Miokovcima kod Čačka izvedeno gađanje iz protivavionskog topa L-70 Bofors - Ozonpress : internet portal - otvoreno o svemu\nNa poligonu u Miokovcima kod Čačka izvedeno gađanje iz protivavionskog topa L-70 Bofors\nPosted On 09 јун 2020\nTag: Aleksandar Stanojević, Aleksandar Vulin, Bofors, cacak, Ministarstvo Odbrane, Miokovci, Nenad Miloradović, PASARS, Protivavionski Top, Vladeta Baltić, Želimir Glišović, Željko Kuzmanović\nGađanje tempirnom municijom 40 mm u okviru verifikacionog ispitivanja usavršenog protivavionskog topa L-70 Bofors (PASARS) izvedeno je na poligonu “Miokovci” kod Čačka uz prisustvo ministra Aleksandra Vulina, saopštilo je Ministarstvo odbrane Srbije.\nVerifikaciono ispitivanje prototipa iz faze 2 usavršenog protivavionskog topa L-70 Bofors (PASARS) izvedeno je u delu koji se odnosi na gađanje tempirnom municijom ciljeva na zemlji, objašnjava se u saopštenju.\nPomoćnik ministra za materijalne resurse dr Nenad Miloradović istakao je da je „PASARS“ jedan od prvih složenih borbenih sistema koji se razvijaju za potrebe Vojske Srbije, a na koji se primenjuje princip spiralnog razvoja.\n– To znači da, kada je sistem takvog nivoa složenosti da ima veći broj podsistema kojim se on modernizuje i koji nisu na istom nivou tehnološkog razvoja i ne završavaju se opitovanja istovremeno, praktikuje se da se ono što donosi osnovno poboljšanje za Vojsku Srbije ispita, uvede u naoružanje i uđe u upotrebu, a da se onda naknadno, kako se koji podsistemi verifikuju, dograđuje ta prethodna verzija – istakao je pomoćnik ministra Miloradović.\nPrema njegovim rečima, sistem „PASARS“ uveden je u naoružanje prošle godine posle rigoroznih ispitivanja i u okviru nulte serije završava se proizvodnja prve baterija ovog sistema.\n– Sada radimo na ispitivanju prototipa ovog PA sistema iz faze dva, što podrazumeva verifikaciju još četiri nova podsistema kojim će se nadalje opremati svi „PASARS“-i, uključujući i one iz nulte serije. Ispitujemo novi dizel električni agregat i elektroenergetski podsistem, novi podsistem za vizualizaciju vozača odnosno za vožnju sa prednjim i zadnjim kamerama danju i noću, novi termovizijski nišan, kojim će značajno da se unapredi sposobnost oruđa i novi podsistem za elektronsko tempiranje prefragmentirane municije – naglasio je pomoćnik ministra Miloradović.\nNa poligonu u „Miokovcima“, kako je istakao, izvršeno je gađanje kojim se opituje ta vrste municije i „svi su mogli na meti da se uvere u to kakva je njena efikasnost“.\nPomoćnik ministra za materijalne resurse ističe da je radio-predajnik postavljen na vozilu i da je povezan odgovarajućom elektronikom sa sistemom za upravljanje vatrom na tom oruđu.\n– Ovakva vrsta municije je sada „trend“ u svetu, sa njome se opremaju i oruđa koja dejstvuju sa srednjokalibarskom i krupnokalibarskom municijom i ovakvom vrstom projektila i sistemom za tempiranje će biti opremljeni i naši topovi 30mm, 40mm, ali i tenkovski topovi 125mm – poručio je Miloradović.\nRukovodilac projekta na modernizaciji protivavionskog sistema Bofors kapetan Aleksandar Stanojević ističe da je taj sistem važan za Vojsku Srbije iz razloga što je top Bofors nekada bio vučna varijanta, a sada je samohodna varijanta, kao i da su sva ispitivanja prošla bez problema.\n– Imali smo priliku da prisustvujemo verifikacionim ispitivanjima novih komponenti i podsistema koji su ugrađeni u prototip 2 modernizovanog PA topa 40 mm Bofors. To su termovizijski nišan, podsistem za gađanje tempirnom municijom, novi elektro agregat, kao i podsistem za vizuelizaciju vozača sa kamerama za dnevnu i noćnu vožnju – naglasio je kapetan Stanojević.\nU okviru verifikacionih ispitivanja izvršeno je gađanje sa tempirnom municijom 40 mm, gde smo mogli da vidimo efekte dejstva ove municije na cilju – rekao je kapetan Stanojević, dodavši da se na osnovu ostvarenih rezultata očekuje da nove komponente i podsistemi budu usvojeni u naoružanje i da će Vojska Srbije dobiti seriju modernizovanih Boforsa sa svim novim komponentama i podsistemima.\nGađanju su prisustvovali i načelnik Operativne uprave Generalštaba general-major Želimir Glišović, zamenik komandanta Kopnene vojske brigadni general Vladeta Baltić i komandant Druge brigade Kopnene vojske brigadni general Željko Kuzmanović.\nOzon Press / Ministarstvo Odbrane\nSve službe tokom vanrednog stanja obavile odličan posao